گەشتێك بۆ بیرەوەریستان – Denegkan\nگەشتێك بۆ بیرەوەریستان\nbyهه‌ژین\tAugust 29, 2008\tگشتی\nکاتێك که هه‌رزه‌کاربووم، پێم وابوو، ئه‌گه‌ر بڕیار بێت یا ناچاربم، شوێنێکی دیکه بۆ ژیان هه‌ڵبژێرم، ئه‌وا هه‌ولێر دوا شوێن ده‌بێت، که ڕووی تێکه‌م. ئه‌مه‌ش بۆ ناوچه‌گه‌ریه‌تی یا ڕك و کینه‌یه‌کی که‌سیم نه‌ده‌گه‌رایه‌وه و تا ئه‌وکات «هه‌ولێر»یشم نه‌دیتبوو. به‌ڵکو بۆ کارایی سروودی "زێڕه، سه‌دام زێڕه…" ده‌گه‌ڕایه‌وه، که ڕوخساری ئه‌و شاره‌ی لای من ناشیرین کردبوو. به‌ڵام ده‌ستی ڕێکه‌وت منی گه‌یانده هه‌ولێر و له‌وێش ملم به سه‌خترین ژیان له سه‌راپای ته‌مه‌نمدا دا و هه‌ر له‌وێش زیندانی کرام و هه‌ر له‌وێش ئه‌ڤینداریم گه‌یشته پله‌ی سۆفیگه‌ری.\nدیمه‌نی یه‌که‌م: شاڕێی که‌رکووك – هه‌ولێر (بازگه‌ی هه‌ولێر)\nبازگه‌ی هه‌ولێر، زیاتر له سه‌د ترومبێل له گشت جۆرێك؛ باری، باس، تایبه‌ت، ڕاگیرابوون و ته‌نیا ترومبێلی که‌سانی سه‌ر به ده‌سه‌ڵات، ڕانه‌ده‌وستان… . به‌ر له دوو ڕۆژ، ته‌قینه‌وه‌که‌ی ئایاری 2007 ڕووی دابوو، که ئه‌وه‌ی سه‌لماند هێزه‌کانی ئه‌من (ئاساییش)ی میری هه‌رێم ته‌نیا بۆ گیانی هاوڵاتیان و نارازیانیان ئازان و هیچ شێواز، تۆڕ و پلانێكیان بۆ به‌رگرتن به هێزه تیرۆرسته‌کان نییه. چونکه ئه‌وانه‌ی که له به‌رژه‌وه‌ندییانه تیرۆر بکه‌ن و هه‌وڵی بۆ ده‌ده‌ن – میتی تورکی و ئیتلاعاتی ئێرانی و کۆنه به‌عسییه‌کانن-ن، که به ئاسانی له ساڵی 1992ه‌وه بواری ته‌راتێنیان له کوردستاندا بۆ ڕه‌خساوه و هیچ شتێك نییه، به‌ربه‌ستییان بکات. هه‌روه‌ها له ڕێگه‌ی کۆمپانیاکانیانه‌وه، که سه‌رێکیان به ده‌زگه هه‌واڵگرییه‌کانیانه‌وه به‌ستراوه، ده‌توانن گه‌وره‌ترین بڕی ته‌قینه‌وه و چالاکترین تیمی تیرۆر و مه‌شقکردن به سیخوره‌کانیان بێ ڕێگری و هیچ به‌ربه‌ستێکی یاسایی و ئاساییشی بهێننه کوردستانه‌وه.\nزیاتر له 90 خوله‌ك له‌به‌ر ئه‌و خۆره‌تاوه و له‌ناو ته‌پوتۆزی ترومبێلی تیژتێپه‌ڕی لێپرسراواندا له بازگه‌که‌دا رایانگرتین. بێ له وه‌رسبوون و نائاسووده‌یی نێو ترومبێله‌کان بۆ ماوه‌یه‌کی وا درێژ، ترسی خۆته‌قاندنه‌وه‌ی تاکه‌که‌س یا ترومبێلی تر له‌و ئاپۆڕه‌دا، نائارامی خستبووه نێو گه‌شتیاران و زۆرکه‌س ده‌گه‌ڕانه‌وه دواوه. ئه‌مه بێچگه له سوکایه‌تی و ڕه‌فتاری نامرۆڤانه‌ی چه‌کداره‌کان. ئه‌م دیمه‌نه، نه‌زانی و که‌له‌پوتی لێپرسراوانی ده‌زگه‌کانی ئاسایش ده‌رده‌خات، چونکه دروستکردنی هه‌ر ئاپۆره‌یه‌ك له کاتێکی ئاوادا، که دوو ڕۆژ پێشتر گه‌وره‌ترین ته‌قینه‌وه ڕووی دابێت و گه‌وره‌ترین زیانی گه‌یاندبێت، زه‌مینه خۆشکردنه بۆ ڕوودانی ته‌قینه‌وه‌ی تر و … .\nدیمه‌نی دووه‌م: ئاو و ئاوه‌ڕۆ\nدیمه‌نی سێیه‌م: شه‌قام و بازار\nدیمه‌نی چواره‌م: باخچه و باخه گشتییه‌کان\nڕۆژگارێك ته‌نیا باخی گشتی و جێی پشوو و دیداری ئه‌وینداران و ڕۆشنبیران و هه‌ڵسوڕاوانی بواره جیاوازه‌کان بوو، ده‌مێکه، گشتی نه‌ماوه. کراوه‌ته باخی ئاژه‌ڵ، هه‌رچه‌نده خۆڕایی نییه. باخی ئاژه‌ڵ بۆ شاره‌کان شتێکی زیده پێویسته نه‌ك وه‌ك شونێك بۆ سه‌رگه‌رمی، به‌ڵکو له‌به‌ر ئه‌وه‌ی که مرۆڤ له شاره‌کاندا به زۆری له سروشت داده‌بڕدرێت و ناسینی ئاژه‌ڵ و شێوه و ناوی ئاژه‌ڵه‌کان بۆ مناڵان و خوێندکاران کاڵده‌بێته‌وه و زۆرجار نایان ناسنه‌وه. به‌ڵام ئه‌مه ئه‌وه ناگه‌یێنێت، که ده‌سه‌ڵاتدارانی شار بێن و باخێکی گشتی، که ژیان و یاداوه‌ری زۆرینه‌مانی تێدا به‌سه‌ر براوه، قۆرخ بکه‌ن و له موڵکی گشتییه‌وه بیکه‌ن به موڵکی میری یا تایبه‌تی. ئه‌مه پێشێلکردنی مافی دانیشتوان و تاکه، ئه‌مه سڕینه‌وه‌ی یاداوه‌رییه‌کانی ئێمه‌یه و وێرانکردنی شوێنێك که رابوردوومانی تێدا تۆمارکراوه. من بۆ خۆم چه‌ندین یاداوه‌ری و چالاکیم له‌و باخه‌دا هه‌بووه؛ له‌وانه یه‌که‌مین کۆبوونه‌وه‌ی پێکهێنانی یه‌کێتی بێکاران، کۆبوونه‌وه‌یه‌کی فراوانی هه‌ڵسوڕاوانی ئازادیخواز و چه‌پ دژ به ته‌قاندنه‌وه‌ی په‌رتووکخانه‌ی «ڕاپه‌ڕین» له ڕانیه، پێکهێنانی زۆربه‌ی کۆمیته‌ی مه‌راسیمه‌کان، سێیه‌مین شانۆگه‌ری که ڕۆڵم تێدابینی و … تد، که ئێستاکه به تێکدانی ئه‌م باخه گشتییه، یاداوه‌رییه‌کانی خۆم به مردوو ده‌بینم.\nPrevious گەڕانەوە بۆلاى ئەویتر: لە جەستەى شەكەتى قەسیدەیەكى هیلاكدا\nNext پۆیکڤێن ..!


کۆمپانیای Sony بۆنەی PS5 ـی بە هۆی خۆپیشاندانەکانی ئەمریکاوە دواخست - Home4T\nالرئيسية / IFTTT / کەی ئای تی ئێن / کۆمپانیای Sony بۆنەی PS5 ـی بە هۆی خۆپیشاندانەکانی ئەمریکاوە دواخست\nکۆمپانیای Sony بە فەرمی ڕایگەیاند کە بۆنەی PS5 ـی بە هۆی خۆپیشاندانەکانی ئەمریکاوە بۆ کاتێکی نادیار دواخست، کە وا بڕیار بوو لە ڕێکەوتی 4 ـی ئەم مانگەدا ئەنجام بدرابایە.\nلە کاتێکدا لە پەرۆشی ئەو یاریزانانە تێدەگەین بۆ یارییە نوێیەکانی سەکۆی PS5، وا هەست ناکەین کە ئەمە کاتێکی شیاو بێت بۆ ئاهەنگ گێڕان. وە بۆ ئێستا، دەمانەوێت بگەڕێینەوە دواوە و ڕێگە بە گەیاندنی دەنگی زۆر گرنگتر بدەین.\n-ڕاگەیاندراوی کۆمپانیای Sony.\nئەمە زیاتر وەکو پاڵپشتییەکی کۆمپانیاکە وایە لە هەمبەر مردنی George Floyd ـی ڕەش پێست لە میناسۆتا، بێگومان خۆپیشاندانە توندوتیژەکانی ئەمریکاش هۆکارێکی دیکەی کۆمپانیاکە بووە بۆ دواخستنی ئەم بۆنەیە.\nوا بڕیاربوو لە بۆنەیەکی تایبەت بە سەکۆی PlayStation 5 لە ڕێکەوتی 4 ـی ئەم مانگەدا، کۆمپانیای Sony یارییەکانی سەکۆیەکەی ڕابگەیاندبایە، بەڵام ئەوەتا دواخرا و نازاندرێت کەی ئەنجام دەدرێت.\nشەپۆلی خۆپیشاندانەکان ژمارەیەکی زۆر شاری ئەمریکای گرتووەتەوە لە دژی کوشتنی George Floyd ـی ڕەش پێست بە شێوەیەکی نامرۆڤانە لە لایەن پۆلیسێکی سپی پێستی ویلایەتی میناپۆلیسی ئەمریکا. هەروەها، ئەمە یەکەم بۆنە نییە کە بە هۆی خۆپیشاندانەکانەوە دوابخرێت، بەڵکو کۆمپانیای گووگڵیش ڕێکەوتی ڕاگەیاندنی وەشانی تاقیکاری Android 11 ـی بە هەمان هۆکار دواخست.\nfrom کەی ئای تی ئێن https://ift.tt/3drzA4S


هەواڵ / چاوی تۆ :: پێش 4 هەفتە  :: 108 جار بینراوە\nوەزارەتی خوێندنی باڵا و توێژینەوەی زانستی، ئەمساڵ بە فەرمی بڕیاریداوە کە خوێندنی (دبلۆمی باڵا و ماستەر و دکتۆرا) لەسەرجەم زانکۆکان بکاتەوە، بۆئەم مەبەستەیش پێنج هەزار کورسیی بڕیاری لێدراوە بۆ هەر سێ بەشەکەی خوێندنی باڵا.\nتا ئێرە جێگای دەستخۆشیە، بەڵام ئەوەی جێی تێبینیە لای کەسانی پەیوەندیدار بەو بابەتە، ئەو چەند تێبینیەی خوارەوەیە.\n1- پێویستە دابەشکاریی کورسییەکان بۆ کۆلیژەکان و بەشەکان بەگوێرەی پێداویستی کۆمەڵگه بێت، واتە ئایا کۆمەڵگه‌ی ئێمە و زانکۆکان چیان پێویستە؟ کە پێناچێت ئەو دابەشکارییه بە پلان کرابێت.\n2- لەکاتی پێشکەشکردن بڕە پارەیەک وەردەگیرێت بە ناوی رسوماتی پێشکەشکردن کە بڕەکەی سەدوپەنجا هەزار دینارە، ئەو بڕە پارەیە رێژەکەی زۆرزۆرە لەلایەک، لەلایەکی تریشەوە ئەوانەی کە دواتر لە پێشبڕکێیەکە ناویان دەرناچێت ئەوا پارەکەیان بۆ ناگێڕدرێتەوە، کە ئەگەر بە زمانێکی بیرکاری حسابێکی بۆ بکەین، بڕی پارەی وەرگیراو بەو شێوەیە دەبێت: پێنج هەزار کورسیی بڕیاری لێدراو، ئەگەر بەلایەنی کەمەوە دەهەزار کەس داخوازیینامە پێشکەش بکەن، ئەوا کۆی پارەی وەرگیراو بەو شێوەیە دەبێت\n10000x150000=1500000000کە دەکاتە ملیارێک و پێنج سەد ملیۆن دینار.\nئەگەر بەراوردێک بکەین بە زانکۆکانی وڵاتانی تر کە نزیکن لە ئێمەوە، ئەگەر (تورکیا) و(ئێران) بە نموونە وەربگرین، کە بە گوێرەی بەدواداچوونمان دەبینین ئەوان تەنیا لەکاتی وەرگیرانی تەواوی فێرخوازەکە ئینجا رسوماتی لێوەردەگرن، رێژەکەیشی زۆر کەمترە لە هی ئێمە.\n3- بەشێک لە کورسییەکان تەرخانکراوە بە سیستمی پارالێل، واخەریکە کاتی پێشکەشکردن تەواو دەبێت بەڵام تائێستا خوازیارانی ئەو بوارە نازانن نرخی بەشە پارالێلەکەی ئەو خوێندنانە چەندە، ئەمەیش خوازیارانی تووشی دڵەڕاوکێ کردووە.\n4- لە رێنماییەکانی وەزارەتی خوێندنی باڵا، ژمارە (5 و 6 و 7)ی ساڵی (2019)، بۆ هەر 3 جۆری خوێندنەکە کورسییەکان دابەشکراون بۆ بێ پارە و پارالێل ، بەڵام لەئێستادا هەموو کورسییەکانی(دبلۆمی باڵا) بووه‌تە پارالێل، کە ئەوەیش پیچەوانەی رێنماییەکانی خۆیانە.\nبۆیە لەکۆتاییدا پێویستە وەزارەتی خوێندنی باڵا پێداچوونەوە بەو رێنماییانەدا بکاتەوە، بەجۆرێک کە لەبەرژەوەندیی فێرخوازان و ئارەزوومەندانی ئەو بوارە بێت.\nلێرەوەیش داوا لە لیژنەی پەروەردە و خوێندنی باڵا لە پەرلەمانی کوردستان دەکەم، بەدواداچوون بۆ ئەم بابەتە بکەن، چونکە ئەوان نوێنەری هاووڵاتیانن لە پەرلەمان لەلایەک، لەلایەکی تریش کارێکی سەرەکییان بەدواداچوونە بۆ کاری وەزارەتەکان و فەرمانگە میرییەکان.\n* ئەندازیار و شارەزا لە سیستمەکانی وەرگرتنی زانکۆیی.


بورهان گیزلەنمیش وێنەگری کورد کۆچی دوایی کرد\nبورهان گیزلەنمیش وێنەگری کورد و تۆمارکەری وێنەکانی شەڕی کۆبانی کۆچی دوایی کرد.\nسەید حەسەن نەسروڵا:\nحزبی هێزەکانی لوبنان دژی مەسیحییەکانە/ حزبوڵا 100 هەزار هێزی چەکداری هەیە\nئەمینداری گشتی حزبوڵڵای لوبنان بە ئاماژە بە کوشتوبڕی چەند ڕۆژی ڕابردووی هێزەکانی سەر بە جەعەع لە گۆڕەپانی تەیونە ، قسەی کرد.\nلە کوردستان وێنەی گیراوە؛\nفیلمی "سپی پۆش" نوێنه‌ری ئێران له ئۆسکاری 2022\nکورته فیلمی "سپی پۆش" له نووسینی سیناریۆ و ده‌رهێنانی "ره‌زا فه‌هیمی" وه‌کوو فیلمی هه‌ڵبژارده‌ی به‌شی نێونه‌ته‌وه‌یی فێستیڤاڵی نێونه‌ته‌وه‌یی کورته فیلمی تاران نوێنه‌رایه‌تی سینه‌مای کورته فیلمی ئێران له نه‌وه‌د و چواره‌مین خه‌ڵاتی ئۆسکار له ساڵی 2022 له ئه‌ستۆی دایه.\nبەربڵاوبوونەوەی بەرەی ناڕەزایی خەڵک لە عێراق و دۆخی ئەمنیەتی توند لە بەغدا\nبەرەی ناڕەزایی بە ئەنجامی هەڵبژاردنەکان لە ڕۆژی پێشوە زیاتر بۆتەوە و دۆخی ئەمنیەتی توند لە بەغدا هەیە.\nوەزیری سەرچاوە سروشتیەکان هاتە دەنگ؛\nبەردەوامیی قەیرانی کەمیی سووتەمەنی لە هەرێمی کوردستان\nکەماڵ ئەتروشی وەزیری سەرچاوە سروشتییەکانی هەرێمی کوردستان ڕایگەیاند: قەیرانی سووتەمەنی هەرێم، تەکنیکییە و بەغدا ڕۆژانە زیاتر لە ٥٠ ملیۆن لیتر بەنزین دەداتە هەرێمی کوردستان.\nبە بەشداری نوێنەری وڵاتانی ئیسلامی؛\nسی و پێنجەمین کۆنفرانسی نێودەوڵەتی وەحدەتی ئیسلامی بە بەشداریی نوێنەرانی وڵاتانی ئیسلامی لە تاران بەرێوەدەچێت.\nکورتە فیلمی سێبەر لە ورمێ، لە سێهەمین بەشداریی خۆی، گەییشتە هەشتەمین خولی فێستیڤاڵی نێودەوڵەتی فیلمی دهۆک\nوتەبێژی وەزارەتی دەرەوە وتی: گفتوگۆکانی عەلی باقری و ئێنریکە مۆرا، با شو سازێنەر بوو و دانوستان لەگەل ئەورووپا لە برووکسێل درێژەی دەبێت.\nکوڕی مامۆستا مەلا باقر بالک؛\nمامۆستا مەلا عارف بالک کوڕی عەلامە مامۆستا محەمەد باقر بالک دوێنێ ئێوارە لە سنە کۆچی دوایی کرد.\nپیشانگای وێنەکێشیی "وەرزی ڕەنگامە" لە بەرهەمەکانی هونەرمەندی لاو، سۆما چووپانی بە پاڵپشتی حەوزەی هونەری کوردستان لە گالری سوورەی پەردیسی سینەمایی بەهمەنی سنە کرایەوە.\nگوندی پلیکانیی حەیدەرەی قازی خانی لە نێوان هەمەدان و کرماشان هەڵکەوتووە کە خەڵکەکەی بە زمانی کوردی قسە دەکەن و مەزەبیان شیعەیە.\nوەزارەتی ناوخۆی عێراق ڕایگەیاند:\nوەزارەتی ناوخۆی عێراق لە فەرمانێکی بەپەلە بۆ فڕۆکەخانە و دەروازە سنووریەکان وێڕای ڕاگەیاندنی قەدەغەی چوونە دەرەوەی بەرپرسانی کۆنگرەی ئاسایی کردنەوەی پێوەندی لەگەڵ ئیسرائیل، داوای دەستگیر کردنی ئەو کەسانەی کرد.\nئەگەر شەڕ روو بدات:\nبەرپرسێکی باڵای سوپای ئیسرائیل لە هاویشتنی مووشەکەکانی بەرخۆدانی لوبنان بەرەو ناوچە داگیرکراوەکان لەئەگەری ڕوودانی هەر جۆرە شەرێک لەگەڵ حزبوڵڵا نیگەرانی دەربڕی.


هەڵەبجە ناوەندی پارێزگای هەڵەبجەیە و بە یەکێک لە شارە گەورە و گرنگەکانی باشوورى کوردستان دەژمێردرێت.\nڕۆژی 13 ئازاری 2014 لەلایەن حکومەتی هەرێمی کوردستان بە فەرمیی کرایە چوارەم پارێزگای هەرێمی باشوورى کوردستان.\nلە باکووری ڕۆژھەڵات و باشوورەوە، بە چیاکانی ھەورامان و شنروێ و باڵامبۆ دەورەدراوە. بەدرێژایی 75 کیلۆمەتر ھاوسنوورە لەگەڵ ڕۆژھەڵاتى كوردستان. دەشتی شارەزوور کە بە یەکێک لە دەشتە بەپیت و ناودارەکانی جیھان دەناسرێت، بەشێکی گەورە لە ڕووبەری ئەم پارێزگایەی پێکھێناوە و درێژییەکەی نزیکەی 100کم دەبێت. ئەم دەشتە بژێوی زۆربەی دانیشتوانی ناوچەکەی پێکھێناوە.\nھەڵەبجەی ئێستا لە سەردەمی فەرمانڕەوایی عوسمانیەکاندا دروستکراوە، یەکڕابوونێک لەوەدا ھەیە کە ھەڵەبجە دوای ساڵی (1700) ز درووستکراوە.\nھەڵەبجە بە دووری 75 کم کەوتووەتە خواروی رۆژھەڵاتی شاری سلێمانیەوە و تا کاتی کیمیابارانەکە ژمارەی دانیشتوانی پتر لە 70000 کەس ئەبوو 726 م لە ئاستی دەریاوە بەرزە و رووبەری خاکەکەی 1532کم ئاو و ھەوای مام ناوەندی یە.\nبەپێی ھەندێک شوێنەواری کۆن وا دەرئەکەوێت کە ھەڵەبجە لە دێر زەمانەوە مەڵبەندی ژیان بووە، بەڵام چەندین جار وێران کراوە دوا جار لە دەور و بەری ساڵی 1650 دا ئاوەدان کراوەتەوە و ووردە وودە گەشەی کردووە و بووە بە شار.


ئایپاد پڕۆی 2018 بە دیزاینی تەواو نوێ و بەبێ دوگمەی Home ڕاگەیاندرا – کەی ئای تی ئێن\nئەپڵ 30, تشرینی یه‌كه‌م 2018\nچەند کاتژمێرێک لەمەوبەر و لە کۆنگرەیەکی تایبەتدا لە برۆکلن لە شاری نیۆرک، ئەپڵ بە فەرمی پەردەی لەسەر چەند بەرهەمێکی نوێ لادا. لە ناویاندا نەوەی ٢٠١٨ی ئایپاد پڕۆ بوو بە دیزاینێکی تەواو نوێ و تایبەتمەندی بەرزەوە. ئایپاد پڕۆی ٢٠١٨ ڕوونماکەی لێواری کەمە و لە جۆری LCD یە، هەروەها دووگمەی هۆمی نەماوە.\nئەپڵ ڕایگەیاند کە ڕوونماکە تایبەتمەندی Liquid Retinaـی هەیە، کە ڕوونمای LCD ڕووناکتر دەکاتەوە. شایەنی باسە ڕوونی ڕوونمای ئایپاد پڕۆی نوێ 2388×1668 پێکسڵە و بۆ هەر ئینجێکیش ٢٦٤ پێکسڵ جێگیرکراوە، کە بە گشتی ٣.٩٨ ملیۆن پێکسڵ پێک دەهێنن لەسەر ڕوونامەکە. بێگومان ١١ ئینج دەبێت بۆ جۆرێکیان و بۆ جۆرێکیشیان ١٢.٩ ئینج دەبێت کە لە ڕووی تایبەتمەندییەوە بە هەمان شێوەی ١١ ئینجیەکە دەبێت. شایەنی باسە، بە هۆی لێوارکەمی ڕوونماکەی و نەمانی دوگمەی سەرەکی واتە هۆم، قەبارەی ئایپادەکان بچوکتر کراوەتەوە بەڵام قەبارەی ڕوونماکان گەورەتر کراون یان وەکو خۆی ماونەتەوە. ئەمە سەرباری ئەوەی لە چاو نەوەی پێشتر بە ١٥% تەنکترن، کە تەنها ٥.٩ ملم تەنکیەکەیانە.\nسەبارەت بە تایبەتمەندییەکانی تر، ئەوا ئایپاد پڕۆی نوێ تایبەتمەندی Face ID هەیە، ئەمەش بەهۆی کامێرا نوێکەی لەسەر ڕووی پێشەوە. هەروەک بە گوێرەی ئەپڵ، Face ID ئەم ئایپادە دەکاتە یەکێک لە پارێزراوترین تابلێتەکان لە ناو تابلێت و کۆمپیوتەرەکاندا.\nهەروەها بۆ ئەم ئایپادە نوێیە هەمان جوڵەکانی سەر ڕوونمای ئایفۆن ١٠ بەردەست کراوە، تا بەکارهێنەر ئاسانتر مامەڵە لەگەڵ تابلێتەکە بکات تەنها لەڕێگەی جوڵەوە.\nئەم ئایپادە پڕۆسێسەری A12X Bionicـی ٧ نانۆمەتری لەسەرە و بەهێزترە لە A12 Bionic و ١٠ ملیۆن ترانزستەر لەخۆی دەگرێت. ئەم پڕۆسێسەرە خاوەنی ٨ ناوکە، کە ٤ی بۆ خێراییە، و بەمەش ئامێرەکە بە ڕێژەی ٩٠% لە چاو نەوەی پێشتر خێراترە. هەروەک گرافیک کاردێکی ٧ ناوکی لەسەرە و لە نەوەی پێشتری بەهێزتر و خێراترە. ئەپڵ ئەم پڕۆسێسەرە نوێیەی ئەم ئایپادەی بە لە ٩٢% خێراتر لە هی ئامێرە کۆمپیوتەرییە و تابلێتەکان وەسفکرد. ئەمەش چونکە ئەم ئامێرە توانای جێبەجێکردنی ٥ ترلیۆن کرداری هەیە لە چرکەیەکدا.\nئایپاد پڕۆی نوێ خاوەنی پاتریەکە، کە تەواوی ڕۆژ بەرگە دەگرێت بۆ مەبەستی گەڕانکردن لەسەر ئینتەرنێت و بگرە زیاتریش بۆ کردارە سوکەڵەکانی تر. هەروەک، دەرچەکەی لە جۆری Lighting بووەتە USB-C بۆ مەبەستی خێراتر گواستنەوەی زانیاری و داتاکان. هەروەها بیرگەی تا ١ تێرابایت بەردەست و پشتگیری ڕوونمای دەرەکی تا 5K دەکات، ئەمە سەرباری پشتگیری لە ئامێرەکانی تۆمارکردنی ڤیدیۆ و مۆسیقا.\nشایەنی ئاماژەیە، ئەپڵ لەگەڵ ئەم ئایپاد پڕۆیە، نەوەیەکی نوێی لە Apple Pencil نمایشکرد کە توانای پێوەلکانی هەیە بە لاکانی ئەو ئایپادە نوێیە و بەبێ تەل واتە بە وایەرلێس لەڕێگەی ئایپادەکەوە بارگاوی واتە شەحن دەبێتەوە. هەروەها تەختەکلیێکی تایبەتیش بۆ ئەم ئایپادە نمایشکرا.\nلە ڕووی پێشەوەی ئەم ئامێرە ٤ بڵندگۆی ستریۆ هەن، و کامێرای پشتەوەی ١٢ مێگاپێکسڵە، کە سودی لێ دەبینرێت بۆ تەکنەلۆژیای ڕاستی خەیاڵی، هەروەک لە کاتی نمایشەکەی لەلایەن نوێنەری ئەدۆبیەوە تاقیکرایەوە.\nئێستاش باسی نرخە، ئایپاد پڕۆی ١١ ئینج لە ٧٩٩ دۆلارەوە دەست پێ دەکات، بەڵام جۆری ١٢.٩ ئینجی لە ٩٩٩ دۆلارەوە دەست پێدەکات و لە مانگی داهاتووەوە بەردەست دەبن بۆ فرۆشتن.\nتاگەکان Apple iPadPro2018


مۆبایلی Microsoft Surface Duo ـی دووانە ڕوونما نمایشکرا – کەی ئای تی ئێن\nمۆبایلی Microsoft Surface Duo ـی دووانە ڕوونما نمایشکرا\nپانۆس پانای لە کۆتایی کۆنگرەکە ماڵئاوایی کرد، بەڵام گەڕایەوە و گوتی ماوە و تەواو نەبووم. شتێکی تر کە ڕاگەیاندنەکان نەیاتوانی دزەی پێ بکەن، ئەویش بریتی بوو لەم مۆبایلە دوو ڕوونمایە بە ناوی Surface Duo.\nئەم ئامێرە، کە دەتوانین ناوی بنێین مۆبایلێکی دوو ڕوونما، بە سیستەمی Android کار دەکات و قەبارەی ڕوونماکانی 5.6 ئینجن و کاتێک دەکرێتەوە ڕوونمایەکی 8.3 ئینجی پێک دێنن. بە هۆی ئەوەی کە ڕاگرەیەکی هەیە بۆ بەستنەوەی هەردوو ڕوونماکە، ئەوا دەتوانێت ئەم ئامێرە بە چەند شێوەیەک بەکاربهێنیت بە پێی پێویستی خۆت.\nشایەنی ئاماژەیە، مایکرۆسۆفت توانیویەتی باشترینی مایکرۆسۆفت لەگەڵ Android لەم ئامێرەدا کۆ بکاتەوە و پێشکەش بە بەکارهێنەری بکات بۆ دروستکردنی ژینگەیەکی داهێنەرانە. بینەری ئەم ڤیدیۆیە بن بۆ بینینی Surface Duo لە نزیکەوە:\nئامێرەکە پڕۆسێسەری Snapdragon 855 ـی لەسەر جێگیرە، کە کەمێک کۆن بووە و تا ئەو کاتەی ئەم ئامێرە بەردەست دەبێت زۆر کۆن دەبێت، بۆیە هیوادارین تا ئەو کاتە مایکرۆسۆفت چارەسەری ئەمە بکات و دواین پڕۆسێسەری لەسەر جێگیر بکات. هەر وەکو دیارە، ئەم ئامێرە هیچ کامێرایەکی نییە، بەڵام مایکرۆسۆفت ڕایگەیاند کە ئەمە بەرهەمی کۆتایی نییە و لە پەرەپێدانی زیاتردا دەبن و تا کاتی دیاریکراو گۆڕانکاری پێویست دەبێت و کامێراش زیاد دەکرێت.\nمایکڕۆسۆفت ئامێرەکەی بۆیە وا زوو ڕاگەیاندووە، تاوەکو ماوە بە پەرەپێدەران بدات ئەپەکانیان بگونجێنن بۆ دووانە ڕوونما تاوەکو بەکارهێنەران بە تەواوی سود لە دوو ڕوونماکە وەربگرن.\nئەم ئامێرە لە پشووی هاوینی ساڵی 2020 بەردەست دەبێت و نرخی نەزاندراوە.\nتاگەکان microsoft Microsoft Event 2019 Surface Duo بەرهەمی نوێ مایکرۆسۆفت مۆبایل


👁 ئەم بابەتە 2,389 جار بینراوە\n👁 ئەم بابەتە 8,310 جار بینراوە\n✌ حوسێن کەڵهوری شەهیدان\n📅 کاتی تۆمارکردن Jan 21 2011 1:54PM\nخەڵکی شاری مەهابادە، لە رۆژی 02-06-1983 لە شاری تە [ زۆرتر... 👁] ✖ ✖ ✖ 0 0 ✔ 66% ✍ هـ.ب. 21-1-2011 13:54:17\n👫 دەشتی کەڵهوڕی کەسایەتییەکان\n📅 کاتی تۆمارکردن Sep 20 2010 1:20PM\n... [ زۆرتر... 👁] ✖ ✖ 1 0 ✔ 66% ✍ هـ.ب. 20-9-2010 13:20:12\n📕 رێزمانی زاری کەڵهوڕی پەڕتووکخانە\n📅 کاتی تۆمارکردن Nov 30 2013 8:18AM\nنیعمەت عەلی سایە سلێمانی - 2004 [ زۆرتر... 👁] 📕 ✖ 0 0 ✔ 94% ✍ هـ.ب. 30-11-2013 8:18:28\n👫 سەعید عەبدوڵڵا کەلهوری کەسایەتییەکان\n📅 کاتی تۆمارکردن Dec 18 2019 9:20AM\nناو: سەعید عەبدولڵا محەمەد ئەمین ساڵی لەدایک بوون [ زۆرتر... 👁] ✖ ✖ 1 0 ✔ 99% ✍ م.ب. 18-12-2019 9:20:44\n✌ قەهار عەزیز کەڵهوڕی شەهیدان\n📅 کاتی تۆمارکردن Aug 1 2015 3:37PM\nساڵی 1980 پەیوەندی بەڕێکخستنەکانی حیزبی سۆسیالستی [ زۆرتر... 👁] ✖ ✖ 0 0 ✔ 90% ✍ م.ب. 1-8-2015 15:37:37\n| کاتی ئافراندنی لاپەڕە: 6,927 چرکە!


داعش تەنها یە شەڕی لە پێش دایە تا کۆتاییهه واڵده ری ئال و به ێت (ع)\nحوزەیران ١, ٢٠١٧ - ٤:٢٣ د.ن کۆدی هه واڵ : 833488 سه ر چاوه : Abna24.ckb Link:\nكه‌وتنی ئه‌و مزگه‌وته به كۆتایی نیوه‌ی "خه‌لافه‌ته‌كه‌ی" داعش داده‌نرێت له عێراق\nبە پێی هەواڵ دەری ئەهلی بەیت.ع.ابنا: چه‌كدارانی داعش هه‌موو شه‌قاماكانی ده‌وروبه‌ری مزگه‌وتی گه‌وره‌ی ئه‌و شاره‌یان داخستووه، كه پێده‌چێت به‌مه‌به‌ستی خۆئاماده‌كردن بێت بۆ رووبه‌رووبونه‌وه‌ی كۆتایی له پێناو به‌رگریكردن له دوا پێگه‌ی به‌هێزیان له عێراق.\nدانیشتوانی موسڵ ده‌یان چه‌كداری داعشیان بینیووه له 48 كاتژمێری رابردودا كه له‌ده‌وروبه‌ری مزگه‌وتی دێرینی موسڵ كه مێژووه‌كه‌ی بۆ سه‌ده‌ی ناوه‌ڕاست ده‌گه‌رێته‌وه جێگیربوون و داعش تیایدا "خه‌لافه‌ته‌كه‌ی" له‌مانگی ته‌موزی ساڵی 2014 دا راگه‌یاند.\nئاڵا ره‌شه‌كه‌ی داعش له‌سه‌ر مزگه‌وته‌كه ده‌شه‌كێته‌وه، له‌وكاته‌وه‌ی داعش موسڵ و روبه‌رێكی به‌رفراوانی له‌عێراق و سوریا له هاوینی ساڵی 2014 كۆنتڕۆڵكرد.\nهێزه حكومیيه‌كانی عێراق به‌پشتیوانی ویلایه‌ته‌یه‌كگرتووه‌كانی ئه‌مه‌ریكا به‌شی خۆرهه‌ڵاتی شاری موسڵیان له مانگی كانونی دووه‌مدا ئازادكرد.\nله‌رۆژی یه‌ك شه‌ممه‌شدا ئه‌و هێزانه هه‌ڵمه‌تێكی نوێیان ده‌ستیپێكردووه بۆ ئازادكردنی ئه‌وناوچانه‌ی تا ئێستا له خۆرئاوای موسڵ له‌ژێر كۆنترۆڵی چه‌كداره‌كانی داعشن كه پێك دێت له‌ناوچه‌ی دێرینی شاره‌كه كه مزگه‌وته‌كه‌ی تیایه‌و و سێ ناوچه‌ی تری نزیك ئه‌و مزگه‌وته، سه‌رباری كه‌ناری خۆرئاوای روباری دیجله.\nكه‌وتنی ئه‌و مزگه‌وته به كۆتایی نیوه‌ی "خه‌لافه‌ته‌كه‌ی" داعش داده‌نرێت له عێراق، هاوكات هێزه‌كوردیه‌كان له‌سوریا به‌پشتیوانی ئاسمانی ئه‌مه‌ریكا گه‌مارۆی داعشیان داوه له‌شاری ره‌ققه كه به "پایته‌ختی دیفاكتۆی داعش" داده‌نرێت.\nو هەروەها لە موسڵی کۆن شەڕ بەردەوامە\nفه‌رمانده‌ی پۆلیسی فیدراڵی عێراق ڕاگه‌یاند، هێزه‌كانیان 600مه‌تر پێشڕه‌وییان كردووه‌و گه‌مارۆی باره‌گانی داعش-یان داوه له گه‌ڕه‌كی زنجیلی دوای ده‌ستبه‌سه‌رداگرتنی ئامێری بێته‌له‌كانی داعش.\nفه‌ریق رائید شاكر جه‌وده‌ت وتیشی، باره‌گاكانی داعش-یان بۆردومانكردووه‌و 12چه‌كداری عه‌ره‌بی ئه‌و رێكخراوه كوژراون.\nئاماژه‌ی به‌وه‌شكرد، هێزه‌كانیان له‌پێشڕه‌وی به‌رده‌وامن و له زنیجلی600 مه‌تر پێشڕه‌وییان كردووه‌و نزیك بوونه‌ته‌وه له باب سنجار، ده‌ره‌وازی باكوری شاری كۆن.\nعه‌بدولره‌حمان غه‌زعه‌لی، راوێژكاری راگه‌یاندنی پۆلیسی فیدراڵی 27ی ئایاری رابردوو، راگه‌یاند، تائێستا گه‌ڕه‌كه‌كانی شاری كۆن، زنجیلی، شیفا، صحه، ره‌ئس كور، باب سنجار، له ژێر ده‌ستی داعش-دا ماون له‌به‌شی راستی موسڵ.\nسه‌باره‌ت به ژماره‌ی چه‌كدارانی داعش له‌و گه‌ڕه‌كانه غه‌زعه‌لی وتی، ژماره‌یه‌كی دیاریكراو نییه له‌به‌رده‌ستیان.\nبه‌یانی 27ی ئایار، شانه‌ی راگه‌یاندنی جه‌نگی ده‌ستپێكردنی ئۆپه‌راسیۆنی كۆنتڕۆڵكردنه‌وه‌ی ئه‌و ناوچانه‌ی راگه‌یاند، كه له‌ژێر ده‌ستی داعش ماون له‌به‌ری ڕاستی موسڵ.\nئاماژه‌به‌وه‌كرابوو، هێزه‌كانی سوپا به‌ره‌و گه‌ڕه‌كی شیفا و نه‌خۆشخانه‌ی جمهوری پێشڕه‌وییان كردووه.\nرۆژی 17ی تشرینی دووەمی 2016 هێزەكانی پێشمەرگە و سوپای عێراق و بەپشتیوانی هێرشی ئاسمانی هاوپەیمانی نێودەوڵەتی دژ بەداعش بەڕابەرایەتی ویلایەتە یەكگرتووەكانی ئەمەریكا قۆناغی یەكەمی ئۆپەراسیۆنی كۆنترۆڵكردنەوەی موسڵ-یان دەستپێكرد.\nدوای تێپەڕبوونی 100 رۆژ بەسەر دەستپێكردنی ئۆپەراسیۆنەكەدا، تەواوی خۆرهەڵاتی موسڵ لەچەكدارانی داعش پاككرایەوە.\n19ی شوباتی ئەمساڵیش، قۆناغی دووەمی ئۆپەراسیۆنی رزگاركردنی موسڵ دەستیپێكرد، هێزەكانی پۆلیسی فیدراڵی و یەكەكانی بژاردەی وەزارەتی ناوخۆ بەرەوپێشچوونی بەرچاویان لەبەشی راستی موسڵ بەدەستهێناوە.\nشەڕی هێزە عێراقیەکان و داعش ڕۆژ بە ڕۆژ قورس تر دەبێت\nئایار ٣١, ٢٠١٧ - ١٢:٥٢ د.ن\nئایار ٣٠, ٢٠١٧ - ٧:٤٢ د.ن\nئایار ١٧, ٢٠١٧ - ٥:٣٣ د.ن\nئایار ٣٠, ٢٠١٧ - ١٠:٣٦ ب.ن


👫 ئەدهەم جومعە کەسایەتییەکان\n📅 کاتی تۆمارکردن Oct 16 2018 9:07AM\nسەرپەرشتیاری بزووتنەوەی مافی کورد لە کەرکوک. [ زۆرتر... 👁] ✖ ✖ 0 1 ✔ 82% ✍ هـ.ب. 16-10-2018 9:07:19\n📝 جە عەفرین 4 چەتێ تورکیای کوشیێ بەڵگەنامەکان\n📅 کاتی تۆمارکردن Oct 16 2018 9:03PM\nجە عەفرینی داگیرکریا جە بەردەۋامی دووەمین قۆناخ جە [ زۆرتر... 👁] ✖ ✖ ✖ 0 0 ✔ 95% ✍ هـ.ب. 16-10-2018 21:03:10\n📝 حکومەتی هەرێم 5 بڕیاری لەبارەی دەرمانەوە دەرکرد بەڵگەنامەکان\n📅 کاتی تۆمارکردن Oct 16 2018 8:56PM\nگرنگترین بڕگەی بڕیارەکانی ئەنجومەنی وەزیران بریتین [ زۆرتر... 👁] ✖ ✖ 19 1 ✔ 99% ✍ هـ.ب. 16-10-2018 20:56:07\n📝 عەفرین، 4 چەتە کوژران 16-10-2018 بەڵگەنامەکان\n📅 کاتی تۆمارکردن Oct 16 2018 2:07PM\nشەڕڤانانی یەپەژە و یەپەگە بەردەوامن لە چالاکییەکان [ زۆرتر... 👁] ✖ ✖ ✖ 0 2 ✔ 95% ✍ هـ.ب. 16-10-2018 14:07:25\n📊 قەزرداربوونی شارەداریی سەردەشت و فرۆشتنی زەوییەکانی ئامار و راپرسی\n📅 کاتی تۆمارکردن Oct 16 2018 2:09PM\nئاژانسی کوردپا: بە هۆی گەندەڵی و بەفێڕۆدانی پارەی [ زۆرتر... 👁] ✖ ✖ ✖ 0 1 ✔ 93% ✍ هـ.ب. 16-10-2018 14:09:37\n📝 لە 16 ئۆکتۆبەردا رێکخراوەکانی کۆمەڵی مەدەنی داوای دادگاییکردنی عەبادی دەکەن بەڵگەنامەکان\n📅 کاتی تۆمارکردن Oct 16 2018 1:49PM\nبەناوی خوای بەخشندەو میهرەبان بۆ ئەنجوومەنی نوێنە [ زۆرتر... 👁] ✖ ✖ ✖ 0 1 ✔ 93% ✍ هـ.ب. 16-10-2018 13:49:37


2021-04-17 2290 جار\nمن نازانم پیاوانی ئاسایش‌و هەواڵگری هەرێم شەوی کەوتنی درۆنەکەی فڕۆکەخانەی هەولێر چۆن‌و چەندیان ئاگادارو چەن لەخەمی هەولێرو هەرێمەکەدا بون، بەڵام ڕۆژانی دواتر دەرکەوت کە هەمویان کەمتەرخەم‌و خەمساردن، وەک هەر ڕوداوێکی تیرۆر یان تەقینەوەی ئاسایی وەریانگرت‌و وێڵیانکرد، حکومەت‌و حیزب‌و پەرلەمانیش بەچەند وتارو بەیاننامەیەکی سەرکۆنەکردن تفی خۆیان کردو ڕۆیشتن، هەموو ئەوانەش کە لەبەرژەوەندیان بوو بەبکەرەکانیشەوە بەکەریمی تێپەڕین.\nئێمە چیمان خوێندەوە!؟ دوای ئەو ڕوداوە چیتر!؟\nـ هیچ کەس‌و دەزگاو شوێنێک لەهەرێم ئەمین نییەو ناتوانرێ لەهێرشی درۆنی دوژمنەکانمان بپارێزرێ .\nـ ئاسایش‌و دەزگا هەواڵگرییەکانی هەرێم نەیانتوانیوە‌و ناتوانن لەمەحکەمترین شوێنی هەولێر کە فڕۆکەخانەیە، ڕێگری لەکاری گروپەکانی هاوکارو پشتیوانی دوژمن بگرن، بەکەماڵی ئیسراحەت لەچەندین شوێنی جیاوازەوە، لەئان‌و ساتی تەقینەوەکەدا (وێنەی ڤیدیۆیی)یان گرتوەو بڵاوکردۆتەوە.\nـ سەروەری‌و خاوەندارێتی هەرێمی کوردستان بەدەست هەر دەوڵەتێکەوەیە کە بیەوێت، کورد خۆی نەبێت .\nـ سیستەمی خۆپارێزی لەموشەکی زەمینی‌و ئاسمانی لەهیچ شوێنێکی هەرێمدا نییە .\nـ بیانییەکان، خاکی هەرێمی کوردستان‌و عێراق وەک سەرزەمینی خۆیان‌و مەیدانی شەڕی دوژمنەکانی خۆیان ئەبینن‌و پێناسە ئەکەن! هاوزەمان هیچ بیرو پڕۆژەیەکیان بۆ پاراستنی کوردو زامنکردنی مافەکانی کورد لەعێراقدا نییە .\nـ حەشدی شەعبی‌و چەکدارو بێ چەکی حیزب‌و لایەنە عێراقیەکان، لەجەنگ‌و شەڕی سەرزەمینی کوردستان چ دژی کورد بیکەن یان دژی هێزە هەرێمی‌و نێودەوڵەتییەکان بەشدارو ئاسودەو خۆشحاڵ ئەبن .\nـ کۆماری ئیسلامی ئێران، پیتاندنی یۆرانیۆمی گەیاندۆتە پلەیەکی باڵاو دەستی هەڕەشەی بۆ کۆمەڵی نێودەوڵەتی لەدەستی گفتوگۆی توندترو بەهێزترکردوە، نوێنەری وەزارەتی دەرەوەیان ئەمەی بەئاشکرا ڕایگەیاندوە. دەزگا دەوڵەتییەکانی تریشیان هەرێمی کوردستانیان لەسەرزەمینی برادەرو دۆستەکانیانەوە گۆڕیوە بۆ سەرزەمینی دوژمنەکانیان.\nـ تورکیە، جگە لەو ڕوبەرەی هێزەکانی خۆیان تیایدا، بەئازادی جموجۆڵ ئەکەن، هەموو ناوچەکانی تری هەرێمی کوردستان بەمۆڵگەی تیرۆریستان پێناسە دەکات .\nـ هێزەکانی ئەمریکاو هاوپەیمانەکانیان، بیر لەیەکلاکردنەوەی ململانێکانیان لەسەر خاکی عێراق‌و کوردستان ئەکەنەوە، نەخشەی خۆپارێزی‌و تەسفیەی نەیارەکانیان، سەرلەبەر گۆڕانکاری بەسەردادێت‌و هەرگیز وەک هەفتەی پێش درۆنە ئاگراوییەکە نابن .\nهەمو ئەوانەو چیتر...؟\nـ ئەبێت دڕدۆنگی‌و ئاگاداری‌و هەتا هەڕەشەکانی هەرێم لەمڕۆوە ڕوو لەحوکمدارانی بەغدا بێت، نەک پەیوەندی‌و نامە گۆڕینەوەی موجامەلەو هاوسۆزی‌و پێکەوەیی ...\nـ بەئاشکراو ڕاشکاوی لەگەڵ گشت هێزە بێگانەکان، هەرێمی‌و نێودەوڵەتیەکان، لەسەر پاراستنی ماف‌و ژیانی خاک‌و خەڵکی هەرێمی کوردستان قسەبکرێت‌و پەیامی ڕون‌و ئاشکرایان پێبگەیەندرێ‌و دڵنیایی دەستەبەربکرێ، گەرنا! داوایان لێبکرێت ئۆردوی سەربازی‌و هەواڵگریان بپێچنەوەو هەرێمی کوردستان جێبهێڵن، نەتەوەیەکگرتووەکان‌و یەکێتی ئەوروپاش لەم پەیامە ئاگاداربکەنەوە.\nـ پڕۆژەی نەخشەو پاراستنی سەربازی ئەم نیوە هەرێمەی کە لەژێر دەسەڵاتی حیزبە کوردستانیەکاندا ماوە، بدرێتە دەست ئەفسەرەکانی ئەرکان لەوەزارەتی پێشمەرگەو بەپەلە دور لەدەستی حیزبەکان جێبەجێی بکەن .\nـ بەیاداشتێک تەواوی ماف‌و داواکارییەکانی کورد لەعێراقدا، بەدیاریکردنی سەقفێکی زەمەنی بۆ جێبەجێکردنیان، لەڕێگەی پەرلەمانی کوردستانەوە بدرێت بەحکومەتی عێراق.\nـ تەواوی وەزیرو کاربەدەستەکانی نوێنەرایەتی هەرێم لەعێراقدا بکشێنەوە تا جێبەجێکردنی ئەو یاداشتەی پێشکەشی بەغدا ئەکرێت .\nـ لەناوخۆماندا، حوکمڕانی هەرێم لەدەستی گروپێکی گەمژەو نەزاندایە، لەسەریاندراوەو ئەژنۆیان لەگەچ ئەگرن..! بێئاگان تەنانەت لەڕوداوەکانی ناوخۆی کوردستانیش کە بەئاگایان ئەهێنیتەوە، لەجیاتی سوپاس، جنێو بارانت ئەکەن!! وەک ساڵانی پێشوو، وەک دوێنێ‌و وەک ئەمڕۆش بەقسەو ڕاوێژی چەند دەڵاڵێکی بازاڕی نەوت‌و هەواڵگری نێونەتەوەیی‌و بەرژەوەندیخوازی ناوخۆ ئەکەن .!\nكاردانەوەی ئەمکارە بەوان ناکرێ، شەڕ لەبەر دەرگایەو گەر بەو تاس‌و حەمامەی پێشوو بەردەوامبن، دیسان وەک بەڵاکانی پێشتر و وەک شانزەی ئۆکتۆبەر لەناوخۆدا، ئەکەونە جنێودان‌و پەلاماردانی یەکتری‌و دواجار ئەبێ بڵێین (بەڵا لەخۆتان).


وەک پێداچوونەوەی ١٥:١٤، ٢٧ی ئەیلوولی ٢٠٠٩ (بینینی سەرچاوە)\nھێڵی ٤٠٥: ھێڵی ٤٠٥:\nلەناو فۆڕمدا، توخمەکانی فۆڕم دەنووسین، کە ئەوانیش <tt>textarea</tt>, <tt>input</tt>, <tt>select</tt>... ـن.\nفۆرڕم لە HTML ـدا ناکارایە و تەنها پیشاندانە، بۆیە پێویستمان بە [[زمانی بزۆک|زمانێکی بزۆک]] دەبێت بۆ کارپێکردنی فۆڕمەکە. وەک لەسەرەوە دەبینیت تایبەتمەندی <tt>action</tt> فۆڕمەکەی پەیوەست کردووە بە زمانە بزۆکەکەوە. تایبەتمەندی <tt>method</tt> ـیش کە هەردوو نرخی <tt>get</tt> و <tt>post</tt> ـی هەیە، <tt>post</tt> بۆ شاردنەوە و <tt>get</tt> بۆ پیشاندانی زانیارییەکان بەکاردێت لە URL ـدا.\n*input: تاگێكی تر له دروستكردنی فۆرم،ئه‌توانی 10 جۆر فۆرم دروست بكه‌یت،له‌وانه:\nوەک پێداچوونەوەی ١٥:١٤، ٢٧ی ئەیلوولی ٢٠٠٩\nئەم پەڕەیە دواجار لە ١٥:١٤ی ٢٧ی ئەیلوولی ٢٠٠٩ نوێ کراوەتەوە.


به‌ڤیدیۆ.. گه‌وره‌ترین بۆمبی پاشماوه‌ی جه‌نگی جیهانیی دووه‌م ته‌قییه‌وه\nله ئاوی ده‌ریاكانی سنوری پۆڵۆنیا، گه‌وره‌ترین بۆمب ته‌قێندرایه‌وه كه پاشماوه‌ی چه‌كه‌كانی سه‌رده‌می جه‌نگیی دووه‌می جیهانییه.\nساڵی 2016 له‌كاتی جێبه‌جێكردنی پرۆژه‌یه‌كی راكێشانی غازی شل، بۆمبه‌كه دۆزرابوه‌وه، ئه‌مڕۆش هێزه‌كانی ژێرده‌ریایی پۆڵۆنیا ویستیان بۆمبه‌كه پوچه‌ڵ بكه‌نه‌وه و بۆ ئه‌و مه‌به‌سته‌ش له‌ژێر ده‌ریادا بۆمبه‌كه‌یان ته‌قانده‌وه.\nبه‌رپرسانی پۆڵۆنیا ئاشكرایانكردوه كه بۆمبه‌كه له جه‌نگی دووه‌می جیهانیدا له‌لایه‌ن هێزی ئاسمانیی به‌ریتانیا فڕێدراوه‌ته خواره‌وه و كێشه‌كه‌ی پێنج هه‌زار و 400 كیلۆگرام بووه و دوو هه‌زار و 400 كیلۆگرامی مادده‌ی ته‌قێنه‌ر بووه.\nبۆ ته‌قاندنه‌وه و پوچه‌ڵكردنه‌وه‌شی، ده‌سه‌ڵاتدارانی پۆڵۆنیا 750 كه‌سیان له دانیشتوانی ده‌وروبه‌ری ده‌ریاكه چۆڵكردوه كه بۆمبه‌كه‌یان تێدا ته‌قاندوه‌ته‌وه.\nسه‌رۆكی شاره‌وانیی ناوچه‌ی (ئه‌شۆینواویشته) كه نزیك بووه له شوێنی ته‌قینه‌وه‌كه، رایگه‌یاندوه كه پرۆسه‌ی پوچه‌ڵكردنه‌وه‌ی بۆمبه گه‌وره‌كه، هیچ زیانێكی لێ نه‌كه‌وتوته‌وه و تیمی ژێرده‌ریایی تایبه‌ت به پرۆسه‌كه‌ش، له شوێنی ته‌قینه‌وه‌كه دووربوون.\nئه‌م بابه‌ته 4472 جار خوێنراوه‌ته‌وه


فیلمێکى کوردیی بەشداریى فێستیڤاڵى نێوەدەوڵەتیی ڤێنیس لە وڵاتى ئیتاڵیا دەکات – کوردی – RojNews.News\n04/09/2021 - 3:39:18 pm\nفیلمی سینەمایی زاڵاوا، کە یەکەمین بەرهەمی سینەماکاری کورد، ئەرسەلان ئەمیرییە، بەشداریى لە ٧٨مین خولی فێستیڤاڵی نێودەوڵەتیی فیلمی ڤێنیس لە وڵاتی ئیتاڵیا دەکات.\nفیلمی سینەمایی “زاڵاوا ” Zalava هەردوو نوسەر، ئایدا پەناهەندە، تەهمینە بەهرام، بە هاوبەشیى نوسیوییانە و لەلایەن سینەماکاری شارى سنە ‘ئەرسەلان ئەمیریی’-ەوە کارى دەرهێنانی بۆ کراوە، هەروەها، کاری بەرهەمهێنانی لەلایەن، سەمیرا بەرادەریی و ڕوحوڵڵا بەرادەرییەوە بۆ کراوە.\nفیلمەکە لە یەکەمین نمایشی جیهانیی خۆیدا لە بەشی پێشبڕکێی، هەفتەی ڕەخنەگران، Critics’ Week، لە ٧٨-مین خولی فێستیڤاڵی نێودەوڵەتیی فیلمی “ڤێنیس” Venice ، لە شاری ڤێنیس لە وڵاتی ئیتاڵیا نمایش دەکرێت.\nفیلمی کوردیی زاڵاوا پاڵێوراوە بۆ بەدەستهێنانی خەڵاتی لۆئیجی دێ لۆرێنتس Luigi De Laurentiis- کە ڕکابەری شەش فیلمی سینەمایی وڵاتانی دیکە دەکات بۆ بەدەستهێنانی خەڵاتی باشترین فیلم، ڕۆژانی ٨ و ٩ ى ئاب لە چەند کاتێکی جیاوازدا لەسەر شاشەى سینەماکان نمایش دەکرێت.\nهەروەها، ئەم فیلمە، بۆ یەکەمین جار لە ٣٩یەمین خولی فێستیڤاڵی نەتەوەیی فیلمی فەجر لە وڵاتی ئێران نمایشکرا و لە ١٠ بەشدا کاندیدی وەرگرتنی خەڵات بوو، چەندین خەڵاتیشی بەدەستهێنا.\nفیلمی زاڵاوا، پایزی ساڵی ڕابردوو لە گوندەکانی سنوورى سنە و دەورووبەری هەمەدان وێنەى گیراوە.\nلە فلمەکەدا کۆمەڵێک لە ئەکتەرە بەناوبانگەکانى سینەمای ئێران، لەوانە، نەوید پوورفەرەج، پووریا ڕەحیمی سام، هودا زەینولعابدین، باسیت ڕەزایی، شاهۆ ڕۆستەمی، فەرەیدوون حامیدی، ساڵح ڕەحیمی و زاهید زەندی لەگەڵ ئەکتەرەکانی شانۆ و فیلم تیایدا ڕۆڵیان بینیوە.\nچەکدارانی تاڵیبان گەمارۆدران و زیاتر لە ١٠٠ چەکداریان کوژرا\n٦٠ کۆچبەرە کوردەکەی دەست بەرەی نوسرە چییان بەسەر هات؟


نەیمار ” بۆمب ” ەکەی فڕێدا – تۆڕی میدیایی خەڵک\n2020/12/03 - 3:48 PM\nلە لێدوانێکیدا کە ڕۆژنامەی مارکای ئیسپانی بە ” بۆمب ” وەسفی کردووە، نەیماری بەرازیلی دەڵێت؛ خوازیارە جارێکی دیکە لەگەڵ لیۆنێل میسی یاری بکات.\nدووانە بەهرەمەندە بەرازیلی و ئەرجەنتینییەکە ماوەی چوار وەرز لە بەرشەلۆنە هاوشانی یەک یارییان دەکرد، پێش ئەوەی نەیمار بڕیار بدات لە ساڵی 2017 دا بەرشە بەرەو پاریس سان جێرمان جێبهێڵێت.\nهەرچەندە نەیماری 28 ساڵ ڕاشکاوانە ناوی ئەو تیمەی نەهێناوە کە دەیەوێت شان بەشانی میسی یاریی بکات، بەڵام پێشتر خواستی خۆی بۆ گەڕانەوە بۆ بەرشەلۆنە ئاشکرا کردبوو، لە نوێترین لێدوانیشیدا ڕایگەیاندووە وەرزی داهاتوو پێکەوەین لەگەڵ میسی.\nدوای بردنەوەیان لە مانچستەر یونایتد، ئەسمەرە بەرازیلییەکە ڕایگەیاند؛ “زۆرترین یاریم لەگەڵ (میسی) کردووە، ئاواتیشم ئەوەیە دووبارەلەگەڵی یاریبکەمەوە و چێژ لە یاریکردنی ئەو وەردەگرم”.\nپێش سەرهەڵدانی قەیرانی کۆرۆنا ڤایرۆس، ڕاپۆرتە ڕۆژنامەوانییەکان تەئکیدیان کردەوە کە ئەستێرەکەی پاریس سان جێرمان دەیەوێت بگەڕێتەوە بۆ یانە ئیسپانییەکە، بەڵام هەوڵەکانی یانەی کەتەلۆنیەکە بۆ بەدەستهێنانەوەی شکستی هێناوە لە کاتێکدا یانە فەرەنسیەکە پێداگیری لەسەر پێدانی 300 ملیۆن یۆرۆ دەکات لەبەرامبەر تواناکانی ئەو لاوە بەرازیلییە.


لایەنە نەیارەکان لە یەمەن وتووێژەکانیان لە ئوردن بۆ ئاڵوگۆڕکردنی زیندانیان دەستپێدەکەنەوە\nکاربەدەستانی نەتەوە یەکگرتووەکان و یەمەن ڕادەگەیەنن، گروپی حوسییەکانی و حکومەتی کە عەرەبستانی سعودیە پشتیوانی لێدەکات لە پاش نزیکەی 6 ساڵی شەڕی ناوخۆ، ڕۆژی یەکشەممە دەستیانکرد بە وتووێژێکی نوێ بە پشتیوانی نەتەوە یەکگرتووەکان بۆ ئاڵوگۆڕکردنی زیندانیانیان.\nئەو کۆبونەوەیەی ئوردن چەند ڕۆژێک پاش ئەوە دەێت کە ویلایەتە یەکگرتووەکانی ئەمەریکا حوسییەکانی هاوپەیمانی ئێرانی وەکو ڕێکخراوێکی تیرۆرستی بیانی دەستنیشان کرد، ئەو هەنگاوەی کە نەتەوە یەکگرتووەکان هۆشداری داوە ڕەنگە ببێتە هۆی بنکۆڵکردنی هەوڵەکانی ئاشتی زیاتر ئاڵۆزکردنی قەیرانی مرۆیی لە یەمەن.\nفڕۆکەیەکی تایبەتی نەتەوە یەکگرتووەکان ڕۆژی شەممە چوار لە سەرکردەکانی حوسییەکانی لە سەنعاوە بۆ عەمان گواستەوە. بە پێی قسەکانی محەمەد فەدایل سەرۆکی کۆمیتەی زیندانیانی حکومەت، ئەوانیش چوار نوێنەری خۆیان ناردووە.\nوتووێژەکان بە مەبەستی ئازادکردنی 300 زیندانییە لە ناویاندا کاربەدەستە باڵاکانی وەکو برای سەرۆک عەبد ڕەبو مەنسور هادی.\nئسمینی پالا خانمە گوتەبێژی ئۆفیسی نوێنەری تایبەتی نەتەوە یەکگرتووەکان مارتن گریفتس بە ئاژانسی ڕۆیتەرزی ڕاگەیاند " کۆبونەوەکان سەرلەبەیانی ڕۆژی یەکشەممە دەستیانپێکرد."\nئەم کۆبونەوانەی بەشێکن نوێکردنەوەی وتووێژەکانی کە لە مانگی 12 ی ساڵی 2018 لە سوید بەڕێوەچوون. لەوێ هەردوولا قائیلبوون بە ئاڵوگۆڕکردنی نزیکەی 15 هەزار زیندانی نێوانیان.\nبەڕێوەبەرایەتی نوێی جۆو بایدن لە ئەمەریکا ڕۆژی هەینی ڕایگەیاند دەستیکردووە بە پێداچوونەوە بەو دەستنیشانکردنەی کە لە ڕۆژی 19 ی مانگی 1 ڕۆژێک پێش سوێندخواردنی بایدن چووە بواری جێبەجێکردنەوە.\nسەرۆکی دەستەی وتووێژکارانی حوسییەکان بە ئاژانسی ڕۆیتەرزی ڕاگەیاند گروپەکە لە وتووێژەکان ناکشێتەوە.\nئەو ناکۆکییەی یەمەن زیاتر بە شەڕێکی هەرێمی نێوان عەرەبستانی سعودیە و ئێران دەبینرێت، و هەتا ئێستا زیاتر لە 100 هەزار کەس لەو شەڕەدا کوژراون و وەک نەتەوە یەکگرتووەکان ڕایگەیاندووە بۆتە هۆی گەورەترین قەیرانی مرۆڤایەتی و برسێتی ملیۆنان کەس.\nحوسییەکان نکوڵی لەوەدەکەن بەکرێگیراوی ئێران بن، ئەوان دەڵێن شەڕی دژ بە سیستمێکی گەندەڵ دەکەن.


ANF | چیا، ئاو و جموجۆلی گەریلا\nچیا، ئاو و جموجۆلی گەریلا\nدێن ... لە چیا بڕوانن ... دڵنیابن لێیان، بە هیوای ئێوە دێن.\nهه‌ینی, 12 Jul 2019, 11:14\nدەنگی مۆسیقا دێت. لە لوتکە چیا هێشتا بەفر ماوە. وەرز هاوینە، هەوا گەرمە، گیا زەرد بووە... لە لوتکەی چیاوە هەتا دۆڵەکان دارستانەکان بەدی دەکرێن. لقی دارەکان هێشتا سەوزن. کە مرۆڤ بەروە ناو دۆڵەکان دەڕوات، دەنگی ئاو دێتە گوێ. لەگەڵ گەرمبوونی هەوا ئاویش کەم بووە. لەپڕ دەنگی پێ لەناو ئاو دێتە بەرگوێ. لە قەڕاخ ئاوەکە دارهەیە. ئاخۆ ئەوە دەنگی پێی کێیە؟\nدەیان ساڵە لەو چیایانە دەگەڕێن. بێ ئەوەی ماندوو بن. زستان لە سەرما و سەهۆڵبەندان، لە گەرمای دژواری هاوینیش ناوەستن، بەردەوام دەڕۆن. ئەمجارە لەناو ڕووباردا دەڕۆن، جارجارە خۆیان دادەنەوێننەوە و تێدەپەڕن. بە دەستیانەوە چەکی سووکیان و بە پشتیانەوە قەڵغانێک هەیە لە فڕۆکەکان دەیانپارێزێت. لە هەندێک شوێندا ڕادەکەن. ناهێڵن شوێنپێیان دیار بێت. زۆربەیان کالەی زەرد (مەکاپ) یان لە پێ دایە.\nدوای ئەوەی لە ئاوەکە دێنەدەرەوە، لە ڕیزێکدا دەڕۆن. کاروانەکە درێژە. هیوا و بەدواداگەڕانێکی گەورەیان هەیە. لەو چیایانە، لەناو ئاودا، لەگەڵ ئەو دار و تاشەبەردانە حەسرەتێکی گەورە هەیە. هیوا و ئازاری هەزاران ساڵەیان لەکۆل ناوە.\nدەڕۆن، باری مێژووییان خستوەتە کۆڵ و بەو چیایانەدا دەڕۆن. گوێ لە دەنگی پێیان بگرن. ئەوانە ڕۆڵەی کوردستانن. ڕۆڵەی ئەم چیایانەن، پارێزەری چیاکانن. چیا ئەوان و ئەوانیش چیا دەپارێزن. لە داوێن چیاکان دۆڵ هەن، حەسرەت و هیواکانیان دەبەنە ئەو دۆڵانە. لەناو و دڵ و چاوەکانیان ئازادی بەدی دەکرێت.\nبڕواننە لوتکەی چیا، دەیانبینن. ئێستا سەیری دامێنەکەشی بکەن، لە دامێن چیا جموجۆڵێک هەیە. بە سەرنجەوە بڕوانن، دەیبینن.\nدواتر گوێ لەو دەنگە بگرن کە دێت، گوێ لەو بایە بگرن بزانە چۆن گڤەی دێت، گوێ لە دەنگی ئەو پێیانە بگرن. ناسراون، وانییە؟\nئەوانە ڕۆڵەی ئێوەن، خوشک و برای ئێوەن، خزم و دۆستی ئێوەن، هەڤاڵ و هاوڕێتانن. دڵنیا بن. ئەوان دێن، بڕواننە چیا، دڵنیابن لێیان، هیوای ئێوە دێنن.


مەتڕان بەشار: سەردانی پاپا بۆ هەولێر پەیامێكە بۆ جیهان كە هەرێمی كوردستان خزمەتی زۆری كریستیانەكانی كردووە\n”گەورەترین کۆمەڵگەی کریستیانەکان لەسەر ئاستی رۆژهەڵاتی ناوەڕاست لە هەولێرە“\nSardar Sattar 04/03/2021 - 11:21 چاوپێكەوتن\nسەردانی پاپا فرانسیس بۆ عێراق و هەرێمی کوردستان، چاوەڕێ دەکرێ یەکێک لە گرنگترین ڕووداوەکانی ئەمساڵ بێت، نەک هەر لە ناوچەکە، بەڵکوو لەسەر ئاستی جیهان. ئەمەش بەهۆی تایبەتمەندیی عێراق لە ڕووی سیاسی و ئەمنی و ئیتنیکی و ئایینییەوە و هەروەها پێگەی پاپای ڤاتیكانەوە، چاوەڕێ دەکرێت پاپا فرانسیس ڕۆژی هەینی، 5ی ئادار 2021 بگاتە بەغدا و دواتر ڕۆژی یەکشەممە لە هەولێر بە ئامادەبوونی هەزاران کەس، سرووتێكی گەورەی ئایینی و نزاكاری بەڕێوە ببات.\nلە دیدارێکی تایبەتدا لەگەڵ (باسنیوز)، مەتڕان بەشار وەردە، سەرۆکی ئوسقفیەی ئیبرەشیەی کلدانیی هەولێر، هۆکاری دەستنیشانکردنی پایتەختی هەرێمی کوردستان بۆ ئەنجامدانی ئەم سەردان و سرووتە ئایینییە گرنگە ئاشکرا دەکات و دەڵێت: ”سەردانەکەی پاپا دەبێتە هۆی ئەوەی میواندۆستی و پێکەوەژیانی ئاشتییانەی کوردستان دووبارە سەرنجی کۆمەڵگەی نێودەوڵەتی ڕابکێشێت“.\n(باسنیوز): گرنگیی سەردانەکەی پاپای ڤاتیكان بۆ هەرێمی کوردستان و عێراق بەگشتی و بۆ کریستیانەکان بەتایبەتی چییە؟\nمەتڕان بەشار وەردە: قەداسەتی پاپا پەیامەکی پێیە بۆ عێراق، کە ئەویش ئەمەیە: ”ئێمە هەموومان براین“. کاتێک سەیری پلانی سەردانەکەی دەکەیت، دەبینی بەتەنیا بۆ کریستیانەکان نایەت، بەڵکوو سەردانی هەندێک شوێن دەکات کە کریستیانی لەو شوێنانەدا ناژین. ئەم کارەشی تەنیا بۆ ئەوەیە کە بە هەمووان بڵێت ئێمە برای یەکترین.\nگەشتەکەی لە زقوڕاتی ئوور لە ناسڕییەوە دەست پێدەکات. کاتێک ئینجیل دەخوێنیتەوە، دەبینی کە پێغەمبەر ئیبراهیم شاری ئووری کلدانییەکانی جێ هێشتووە، بۆ ئەوەی گەشتی بڕواداریی خۆی دەست پێبکات. ئەمەشمان لەیاد بێت کە پێغەمبەر ئیبراهیم جێگای بڕوا و ڕێزی جوو و مەسیحی و موسڵمانەکانیشە. کەواتە سەردانەکەی پاپا تەنیا بۆ مەسیحییەکان نییە، بەڵکوو سەردانی نەجەفیش دەکات و لەوێ چاوی بە سیستانی دەکەوێت، کە ئەویش لە لایەن زۆرینەی عێراقییەکان کەسایەتییەکی ڕێزلێگیراوە.\nلە چوارچێوەی ئەم پرۆگرامەدا، بەرنامەی تایبەتیشی دەبێت بۆ کریستیانەکان، چونکە کۆمەڵگەی کریستیان ئازاری زۆریان چەشتووە. لەڕاستیشدا سەردانەکەی پاپا بۆ هەولێر خۆی پەیامێکە. کۆمەڵگەی نێودەوڵەتی ئێستا پرسیاری ئەوە دەکات، بۆچی هەولێر؟ لە ڕێگەی سەردانەکەی پاپاوە، بە جیهان دەگوترێت، کە هەولێر و هەرێمی کوردستان بەگشتی، لە 2003ەوە خزمەتی زۆری کریستیانەکانیان کردووە.\nلەدوای 2014ەوە کە داعش سەری هەڵدا، نزیکەی 4 ملیۆن ئاوارە لە مووسڵ و ئەنبار و تکریت و شوێنەکانی دیکەوە هاتنە هەرێمی کوردستان. تەنیا لە شارۆچکەی عەنکاوە، نزیکەی 13 هەزار و 200 خێزانی ئاوارەمان لەخۆ گرت. هەندێک پرسیاری ئەوە دەکەن، کە بۆچی هەولێری هەڵبژارد؟، بۆ ئەلقووش و زاخۆ و دهۆک نەبوو؟ بۆچی ڕێوڕەسمە ئایینییەکە، کە گرنگترین مەراسیمی کریستیانەکانە، لە هەولێر دەبێت؟ وەڵامەکەی ئەمەیە: رێورەسم و سرووتی ئایینیی کریستیانەکان لەگەڵ پاپا، جەخت لەوە دەکاتەوە کە لێرە ئاساییش هەیە. ئەوەشمان لەیاد بێت، کە هەولێر گەورەترین کۆمەڵگەی کریستیانەکانی لێیە لەسەر ئاستی رۆژهەڵاتی ناوەڕاست، واتا گەورەترین کۆمەڵگە، کە هەموو کریستیانەکان لەخۆ دەگرێت.\n(باسنیوز): کەواتا دەتوانین بڵێین، ئەم سەردانە بە شێوەیەک لە شێوەکان دەربڕینی سوپاسگوزارییە بۆ میواندۆستیی گەلی کوردستان لەبەرامبەر ئاوارەکان بەگشتی و مەسیحییەکان بەتایبەتی لە کاتە سەختەکاندا؟\nمەتڕان بەشار وەردە: بەڵێ دەکرێ، چونکە خەڵک و میدیای نێودەوڵەتییش لەوە تێدەگەن، کە بۆچی ئەم ژمارە زۆرەی کریستیانەکان لێرە دەژین. ئەوکات دەتوانین چیرۆکی پێکەوەژیانی ئاشتییانەی خۆمان باس بکەین و بە جیهانی نیشان بدەین، کە چۆن حکوومەت کاری کردووە بۆ ئەوەی پەرە بەم فرەڕەنگییە بدات. حکوومەتی هەرێمی کوردستان نەک هەر باوەشی بۆ خەڵکی لێقەوماو کردەوە، بەڵکوو بەشێکیش بووە لە ئامادەکارییەکان بۆ بەهاناوەچوونیان.\n(باسنیوز): ئامادەکارییەکان بۆ سەردانەکەی پاپا چۆن بەڕێوە دەچن؟\nمەتڕان بەشار وەردە: زۆر باشن، تیمەکانی ئێمە پرۆسەی تۆمارکردنی بەشداربانی دیدارەکەی قەداسەتی پاپایان تەواو کردووە، چونکە هەر وەک دەزانن، بە هۆی ڕێکارەکانی بەرەنگاربوونەوەی پەتای کۆرۆنا، ناچار بووین ژمارەی بەشداربووان لە 40 هەزار کەسەوە بۆ 10 هەزار کەس کەم بکەینەوە. ئامادەکاریمان کردووە، کە مەودای نێوان بەشداران بپارێزرێت و بەئاسانی بگوازرێنەوە بۆ شوێنی مەراسیمەکە، لەکاتێکدا سەرجەمیان ماسک و پاککەرەوە و هەموو پێداویستییەکانی دیکەش وەردەگرن، بێگومان لەڕووی تەناهییشەوە هەموو ئامادەكارییەك كراوە.\n(باسنیوز): جگە لە کریستیانەکانی کوردستان، ئایا کریستیانی وڵاتانی دراوسێش بەشدار دەبن؟\nمەتڕان بەشار وەردە: ئێمە داواکاریمان لە کریستیانەکانی ئێران و تورکیا و سووریاوە پێ گەیشتبوو بۆ بەشداریکردن، بەڵام بەهۆی ڕێکارەکانی بەرەنگاربوونەوەی پەتای کۆرۆنا، ناتوانن بەشدار بن. ئێمە هەوڵی خۆمان دەدەین، کە ئاسانکاری بکەین بۆ بەشێک لە کریستیانەکانی سووریا، بۆ ئەوەی بتوانن بێنە کوردستان و بەشدار بن.\n(باسنیوز): پاپا سەردانی نەجەفیش دەکات و لەگەڵ ئایەتوڵا عەلی سیستانی کۆ دەبێتەوە. ئەمە چ پەیامێکی تێدایە و ئایا هیچ یادداشتێک واژۆ دەکەن، وەک ئەوەی پێشتر لە ئیمارات واژۆ کرا؟\nمەتڕان بەشار وەردە: لە ڕاستیدا ئەمە هیچ پەیامێکی سیاسیی نییە. وەک دەزانن ساڵانێکی زۆرە، کە کەنیسەی کاسۆلیکی دەستی کردووە بە زەمینەسازی بۆ دیالۆگی نێوان ئایینەکان، بۆ ئەم مەبەستەش لێژنەیەکی تایبەت دروست کراوە. قەداسەتی پاپا پێشتر لە ئەبوزەبی یادداشتێکی برایەتی لەگەڵ شێخی ئەزهەر واژۆ کردووە. پێم وایە ئەم دیدارەشی هەر بەردەوامیدانە بەم هەنگاوە. ئایەتوڵا عەلی سیستانیش کەسایەتییەکە کە زۆرینەی عێراق کە شیعە مەزهەبن، ڕێزی لێ دەگرن، بۆیە ئەم دیدارە پێویستە لەم چوارچێوەیەدا خوێندنەوەی بۆ بکرێت.\nدووبارە دەیڵێمەوە، پەیامەکە یەک شتە، ئەویش (ئێمە براین). کاتێک براین، ئاسانتر دەتوانین بەسەر ئاستەنگەکاندا زاڵ بین و ماڵمان بپارێزین. ئەمە ئەو پەیامەیە، کە پاپا بۆ هەر شوێنێک بچێت لەگەڵ خۆی دەیگەیەنێت.\n(باسنیوز): پێتان وایە ئەم سەردانە پاڵپشتیی نێودەوڵەتیی زیاتر بۆ هەرێمی کوردستان دەستەبەر دەکات؟\nمەتڕان بەشار وەردە: بەڵێ، سەبارەت بە یارمەتیدانی ئاوارە کریستیانەکان لەلایەن هەرێمی كوردستانەوە، پێم وایە کۆمەڵگەی نێودەوڵەتی و کەنیسە نێودەوڵەتییەکان یارمەتیدەرێکی باش بوونە، چونکە گەیاندنی یارمەتییەکان بۆ کوردستان و گەیشتنیان بەم خەڵکە، ئاسانکاریی زۆری لە لایەن حکوومەتی هەرێمی کوردستانەوە بۆ کراوە. ئەوان کاتێک دەبینن پارەکانین لە کوێدا خەرج دەکرێت، ئاسانتریش دەتوانن بانگەواز بکەن بۆ کۆکردنەوەی یارمەتی و گەیاندنی یارمەتییەکان بە خەڵکی شیاو. پێم وایە سەردانەکە، تیشکی میدیا و کۆمەڵگەی نێودەوڵەتی دەخاتە سەر ئەو ڕاستییەی کە هەرێمی کوردستان بەشێکی ئارامە لەناو ئەو ڕۆژهەڵاتی ناوەڕاستە، کە پڕیەتی لە کێشە.


بە هۆی تەقەی کەس یا کەسانێک کوڕێکی گوندی نێشکۆڵان لە ڕێگای ڕەبەت سەردەشت گیان لە دست دەدا. – Giareng\nبە پێی هەواڵی گەیشتوو کوڕێکی خەڵکی گوندی نێشکۆڵانی ناوچەی سەردەشت بە ناوی محەممەدی هەمزەی حاجی عەزیزی لە ڕێگای گەرانەوەی بۆ سەردەشت لە سەر پردی ڕەبەت لە لایەن کەس یا کەسانێکەوە تەقەی لێ دەکرێ و لە ئاکام دا گیان لە دەست دەدا.\nشایانی باسە کە محەممەد هەمزەی حاجی عەزیزی برازای پێشمەرگەی شەهیدی حیزبی دێموکراتی کوردستان نەمر محەممەدی مەلای نێشکۆڵان بوو.\nلە پەیوەند لەگەڵ ئەو ڕووداە دا ڕژێمی ئێران ٣ کەسی گرتوون و تا ئێستا بە تەواوی ڕوون نەبۆتەوە کە ئەو کەسانە ڕاستەوخۆ لە کوشتنی محەممەدی هەمزەی دا دەستیان هەیە یا نا و تا ئێستاش هۆکاری کوشتنی ناوبراو لە لایەن ئەو کەسانەوە هەر ناڕوونە و گیراوەکان لە ژێر لێکۆلینەوە دان.\nمحەممەدی هەمزەی حاجی عەزیزی لە ڕێکەوتی ١٩ – ٠٨ – ١٣٧١ ی هەتاوی لە دایک بووە و لە ڕۆژی ١٩ – ٠٨ – ١٣٩٤ ی هەتاوی بە هۆی تەقەکردن لە لایەن کەسانێکەوە گیانی لە دەست داوە، ناوبراو کچ و کوڕێکی لە پاش خۆی بە جێ هێشتوون.


ئێوارەی دوێنێ سێ شەممە، ڕێکەوتی 17ی جۆزەردانی ساڵی ساڵی 2722ی کوردی ھاوکات لەگەڵ 7ی 6ی ساڵی 2022ی زایینی، کۆبوونەوەی ئاسایی و مانگانەی کۆمیتەی ھاوکاریی حیزب و ڕێکخراوە سیاسییە کوردستانیەکان لە نۆروێژ، بە شێوەی ئۆنلاین بەڕێوە چوو.\nدواتر هەر یەک لە لایەنەکان باسێکیان لەمەڕ دوا ڕووداوەکانی هەر یەک لە پارچەکانی کوردستان کرد کە لەو پێوەندییەدا کۆمەڵێک پرسیار و گفتوگۆ هاتنە ئاراوە.\nلە بەشێکی تری کۆبوونەوەکە باس لە کار و چالاکییەکانی کۆمیتەی هاوکاریی لە ڕابردو و پلان دانان بۆ داهاتوو کرا.\nکۆبوونەوەکە دوای نزیک بە کاتژمێرێک لە کەشێکی دۆستانەدا، کۆتایی پێ هات.\nلایەنەکانی ئەندام لە کومیتەی هاوکاریی بریتیین لە:\n1-پارتی ئازادیی کوردستان\n5-حیزبی دێموکراتی کوردستان\n6-یەکگرتووی ئیسلامیی کوردستان\n18ی جۆ‌زه‌ردانی ساڵی 2722ی کوردی\n8ی ژووئەنی ساڵی 2022ی زایینی


ڕۆژی جیهانی ماچ و ماچە بەناوبانگەکانی جیهان | AvaToday\nماچ دەرخەری سۆز، خۆشەویستی و گەرمیوگوڕی ئینسانە. ڕۆژی ١٥ پووشپەڕ، ڕۆژی جیهانی ماچە. داهێنەری ئەو ڕۆژە جیهانییە وڵاتی بەریتانیایە و سەرەتا لە ساڵی ١٩٩٠ ـەوە بە نیشانەی دژایەتی لەگەڵ نەجیبزادە و چینە باڵادەستەکانی ئەو وڵاتە و هەڵسوکەوتە کۆنەپارێزەرەکانیان دەستی پێ کرد.\nسەمبولیکترین ماچەکانی جیهان لە حاڵەت و هەلومەرجی جۆراوجۆردا ڕوویانداوە و بوون بە هێما.\nمەلەوانێکی ئەمریکایی لە مەیدانی تایمزی نیۆیۆرک پەرەستارێکی ژنی ماچ کرد. ئالفرێد ئایزنشت، وێنەگری بە ڕەچەڵەک ئاڵمانی ڕۆژی ١٤ مانگی ئووتی ١٩٤٥ و لە ڕۆژی سەرکەوتنی ئەمریکا بەسەر ژاپۆندا دیمەنی ئەو ماچەی کێشایەوە. ئەو مەلەوانە لەو ڕۆژەدا و لە مەیدانی تایمز هەر ژنێک بەرامبەری دەهات ماچی دەکرد. لەو وێنەدا مەلەوانەکە سەرقاڵی ماچکردنی پەرەستارێکە و کامێراکەی ئایزنشت چرکاندویەتی. تا ئێستاش ئەو ماچە لە لایەن ئەویندرانەوە لە مەیدانی تایمز دووبارە دەکرێتەوە.\nناسراوترین ماچ، لێو بە لێوەکردنی "لئونید برژنف" و " ئێریش هونکر"ە لە کاتی بەڕێوەچوونی ڕێوڕەسمی ٣٠ـیەمین ساڵیادی دامەزرانی کۆماری دیموکراتیکی ئاڵمان "ئاڵمانی ڕۆژهەڵات". ڕێبەرانی شوورەوی و کۆماری دیموکراتیکی ئاڵمان بەو ماچە هاوپەیوەندی خۆیان بە بەرەی سۆسیالیزم ڕاگەیاند. ئەو وێنەیە ئێستا وەک بەرهەمێکی هونەری لەسەر دیواری "ئیست ساید بەرلین" کێشراوەتەوە. ئەو شوێنە یەکێک لە پڕ گەشتیارترین شوێنەکانی جیهانە.\nلە کاتی بە خاکسپاردنی هۆگۆ چاڤێز، سەرکۆماری پێشووی ڤەنزوێلا لە کاراکاس، دایکی چاڤێز دەستلەملانی مەحمودی ئەحمەدی نەژاد سەرکۆماری پێشووی ئێران بوو کە بووە هۆی کێشە و دەردیسەرییەکی زۆر بۆ نابراو. ١٨ نوێنەری پەرلەمانی ئێران ئەو ڕەفتارەی ئەحمەدینژادیان بەدژی بەها ئیسلامییەکان ناودێر کرد.\nیەکەمین ماچی مێژووی سینەما\nلە فیلمی ئەمریکایی" ماچ" بەرهەمی ١٨٩٦" و لە دەرهێنانی ڤیلیام هیوز، جارێکی دیکە ماچێکی بەناوبانگی یەکێک لە شانۆکانی "برادوی" لە دیمەنی کۆتایی فیلەمەکەدا دووپات بووەوە. ئەو ماچە یەکەمین دیمەنی ماچی مێژووی سینەمای جیهانە و لەو سەردەمەدا هەڵلایەکی زۆری لێکەوتەوە.\nیەکەمین ماچ لە مێژووی سینەمای ئێران\nڤیدا قارەمانی بە بەزاندنی سنوورەکانی سەردەمی خۆی و بە یەکەمین ماچکردن لە فیلمی "چواڕڕێی ڕووداوەکان" بووە سیمایەکی ناسراوی سینەمای ئێران. ڤیدا لە فیلمەدا کە لە بەرامبەر ناسر مەلەک موتیعیدا ڕۆڵی دەگێڕا کەوتە بە ڕەخنە و لە هەمانکاتدا بووە براوەی یەکەمین فێستیڤاڵى سینەمای ئێران.\nماوەی دوو هەزار ساڵە کە ناوێک" یەهودای ئێسخریوتی" و ئەو ماچەی بە عیسایدا بۆ ئەوەی خۆی و عیسا بە سەربازەکانی ڕۆم بناسێنێت وەک هێمای خیانەت لە فەرهەنگی ڕۆژئاوا دەناسرێتەوە. یەهودا ئەو حەوارییەی عیسا بوو لە عیسای لە لای دوژمنەکانی لەقاودا.\nپاپ ژان پۆلی دووەم لە مانگی ئەپرێلى ٢٠١٥ مرد. بە هۆی سەفەرە زۆرەکانی بە " بابی بزۆز" ناوی دەرکردبوو. ناوبراو لە کاتی چوونەژوور بۆ خاکی هەر وڵاتێک، هەر لە فرۆکەخانە دادەهاتەوە و خاکی ئەو وڵاتەی ماچ دەکرد.\nماچی لە ناکاوی "مادونا و بریتنی ئیپیرز" دوو گۆرانیبێژی ناسروی جیهان لە ڕێوڕەسمی خەڵاتبەخشینی " ئێدوارد ئێم تی.ڤی " لە نیۆیۆرک بومەلەرزەیەکی لە هۆڵەکە وەڕێخست. ئەو ماچە فەڕانسییە کە ماچکردن بە سەری زمانە، هەر زوو بووە یەکێک لە ساتە مێژووییەکانی خەڵاتی تایبەت بە گۆرانی ئێدوارد.\nڕۆژی ڤاڵانتاینی ساڵی ٢٠١٣ى زایینى، ژن و مێردیکی تایلەندی بە ناوەکانی لاکسانا تیرانارات، ٣٣ ساڵە و ئاکاچای ٤٤ ساڵە ڕێکۆردی دوورودرێژترین ماچیان شکاند. ماچەکەیان ٥٨ کاتژمێر و ٣٦ خوولەک و ٥٨ چرکەی خەیاند و وەک براوەی ماچی " پاتایا" ناسران.


دەمیرتاش ده‌وڵه‌تی تورکیا تووڕە ده‌کات/ کاردانەوەی داوود ئۆغڵۆ - Mehr News Agency\nAP ١٣٩٤ Dey ٥ ١٠:٣٢\nNews Code 1190\nسەفەری دەمیرتاش بۆ مسکۆ؛\nدەمیرتاش ده‌وڵه‌تی تورکیا تووڕە ده‌کات/ کاردانەوەی داوود ئۆغڵۆ\nسەرۆک وەزیرانی تورکیا بە پێداگری لە سەر هەڵوێستەکانی خۆی لە هەمبەر ڕووسیا، ڕەخنەی هاوسەرۆکی پارتی ئۆپۆزیسیۆنی کوردەکانی لە هەوڵی تورکیا بۆ داخستنی فڕۆکەی شەڕکەری ڕووسیای بە خیانت وه‌سف کرد.\nبە ڕاپۆرتی ئاژانسی هەواڵی مێهر لە توودەی زەمان، "ئەحمەد داود ئۆغڵۆ" سەرۆک وەزیرانی تورکیا دوای دەربڕینی ناڕەزایەتیی خۆی له‌سه‌ر لێدوانەکانی سەلاحەدین دەمیرتاش، هاوسەرۆکی پارتی دیموکراتیکی گەلانی تورکیا لە ماوەی سەفەری بۆ مسکۆ، ئەوی بە خیانت تۆمەتبار کرد.\nداود ئۆغڵۆ لێدوانەکانی دەمیرتاش سەبارەت بە ئیدانەکردنی هەوڵەکانی مانگی ڕابردووی تورکیا لە داخستنی فرۆکەی شەڕکەری ڕووسیای هەڵە و نیشانەی خیانت بە نەتەوەی تورکیا لێکداوە و هەروەها پارتی دیموکراتیکی گەلانی بە پشتیوانی لە تەواو ئەو لایەنانەی کە دژی ئەنقەرەن، تۆمەتبار کرد.\nئەمە لە کاتێکدایە کە دەوڵەتی مسکۆ هەر چەشنە تۆمەتێک سەبارەت بە پێشێل کردنی سنووری ئاسمانیی تورکیا ڕەت دەکاتەوە و ڕادەگەیێنێت کە فرۆکەی وڵاتەکەی لە خاکی سووریادا لە لایەن هیزەکانی تورکەوە کراوەتە ئامانج و دەوڵەتی ئەنقەرە دەبێ لەوبارەدا داوای لێبووردوویی لە ڕووسیا بکات.\nهاوکات نوێنەرانی کوردی تورکیا دەڵێن کە ئەنقەرە بە داکۆکی لە سەر سەرکوتی ئەندامانی پەکەکە، خۆی بواردووە لە ڕووبەڕووبوونەوە لە گەڵ داعش.\nشیاوی ئاماژەیە کە "سێرگەی لاڤرۆف" وەزیری دەرەوەی ڕووسیا لە دیداری رۆژی ڕابردوو لە گەڵ دەمیرتاش، وتی: مسکۆ ئامادەی هەر جۆرە هاوکارییەک لە گەڵ تەواو هێزە زەوینییەکان و لەوان ئەو کوردانەیە کە لە ناوخۆی خاکی سووریا لە دژی تیرۆریزم شەڕ دەکەن.\nلاڤرۆف هەروەها وەک بەشێک لە هەوڵەکانی کۆمەڵگای نێودەوڵەتی بۆ چارەسەریی قەیرانی سووریا، جەختی لە یەکڕیزی و یەکهەڵوێستی تەواو هێزە بەشدارەکانی ناو سووریا بۆ شەڕ لە دژی داعش کردەوە.


کۆمیسیۆنی باڵای مافەکانی مرۆڤ لە عێراق: "لە میانی خۆپیشاندانەکانی بەغدای پایتەخت و پارێزگاکانی دیکەی عێراق لە ٤٨ کاتژمێری رابردوودا، ٢٥ خۆپیشاندەر و ٤٥ کارمەندی ئەمنی برینداربوونە و ٩١ کەس بەهۆی تێوەگلانیان لە توندوتیژییەکان، دەستگیرکراون".\nSarmand Hameed | 28.10.2020\nکۆمیسیۆنی باڵای مافەکانی مرۆڤ لە عێراق رایگەیاند، لە میانی خۆپیشاندانەکانی بەغدای پایتەخت و پارێزگاکانی دیکەی عێراق لە ٤٨ کاتژمێری رابردوودا، ٢٥ خۆپیشاندەر و ٤٥ کارمەندی ئەمنی برینداربوونە و ٩١ کەس بەهۆی تێوەگلانیان لە توندوتیژییەکان، دەستگیرکراون.\nرۆژی یەکشەممەی رابردوو، لە یەکەمین سالیادی خۆپیشاندانەکانی ٢٥ی تشرینی یەکەمی ٢٠١٩دا خۆپیشاندان لە زۆربەی پارێزگاکانی عێراق بەڕێوەچوو و لە میانیدا رووبەڕووبوونەوەی لەنێوان خۆپیشاندەران و هێزە ئەمنییەکان روویدا و توندوتیژییان لێکەوتەوە.\nلە راگەیەنراوەکەی کۆمیسیۆنی باڵای مافەکانی مرۆڤ لە عێراق هاتووە: "لە میانی خۆپیشاندانەکانی هەردوو رۆژانی دووشەممە و سێشەممەدا، برینداربوونی ١٣ خۆپیشاندەر بەهۆی لێدانیان بە داری پۆلیسی لەگەڵ برینداربوونی هەشت کارمەندی ئەمنی لە بەغدا تۆمارکراون".\nلە راگەیەنراوەکەدا ئاماژە بەوەشدراوە کە هێزە ئەمنییەکان بۆمبی گازی فرمێسکڕێژیان دژبە خۆپیشاندەران بەکارهێناوە و ٩١ کەسیشیان بە تۆمەتی ئەنجامدانی توندوتیژی دەستگیرکردووە لەوانەی کە مۆڵوتۆفیان هاوێشتووە و پەلاماری هێزە ئەمنییەکانیان داوە و ئاگریان لە ژمارەیەک ناوەندی بازرگانی بەرداوە.\nئەوەش خراوەتە روو کە کۆمیسیۆنەکە برینداربوونی ١٢ خۆپیشاندەر و ٢٢ لە هێزە ئەمنییەکانی لە پارێزگای بابل و برینداربوونی ١٥ کارمەندی دیکەی ئەمنی لە پارێزگای کەربەلا تۆمارکردووە.\nلە راگەیەنراوەکەدا هیچ وردەکارییەک لە بارەی جۆری برینی بریندارەکان نەخراوەتەڕوو.\nکۆمیسیۆنی باڵای مافەکانی مرۆڤ لە عێراق ئاماری برینداربوونی خۆپیشاندانەکانی رۆژی یەکشەممەی بڵاونەکردووەتەوە.\nلەلای خۆیەوە وەزارەتی تەندروستیی عێراق لە راگەیەنراوێکدا ئاشکرای کردبوو کە لە میانی خۆپیشاندانەکانی یەکەمین ساڵیادی خۆپیشاندانەکانی تشرینی یەکەمی ٢٠١٩دا، ٢٤٠ کەس برینداربوون کە ٢٠٠یان لە هێزە ئەمنییەکانن، هەروەها ١٤١ خۆپیشاندەریش دەستگیرکراون.\nمانگی ئابی رابردوو، حکوومەتی عێراق رایگەیاند، لە میانی خۆپیشاندانەکانی تشرینی یەکەمی ساڵی ٢٠١٩دا کە حکوومەتی پێشووی عێراق بە سەرۆکایەتی عادل عەبدولمەهدی ناچار بە دەستلەکارکێشانەوە کرا، ٥٦٥ کەس لە خۆپیشاندەر و هێزە ئەمنییەکان کوژران.\nکازمی سوورە لەسەر ئەوەی نابێت هیچ گرووپێکی چەکداری نافەرمی لە شنگال بمێنێت\nکۆبوونەوەی وەزیری دەرەوەی عێراق و وەزیری دەرەوەی رووسیا\nپەیامی سەرکۆماری عێراق لە رۆژی جیھانیی نەھێشتنی توندوتیژی دژی ژنان


لەگەڵ ڕووداوەکاندا: کورد و وڵاتە یەکگرتووەکانی ئەمریکا\nلەگەڵ ئەوەشدا کە هێشتا شەڕی دژی تێرۆریستانی دەوڵەتی ئیسلامی بە فەرمی کۆتایی نەهاتووە، بەڵام هەر لە ئێستاوە مشتومڕێکی زۆری سیاسی لە ناوچەکەدا هاتۆتە ئاراوە سەبارەت بە ڕۆڵ و پەیوەندییەکانی وڵاتە یەکگرتووەکانی ئەمریکا لە ڕۆژهەڵاتی ناوەڕاستدا لە قۆناغی پاش داعشدا.\nلە کاتی شەڕەکاندا هاوپەیمانێتی بە سەرکردایەتی وڵاتە یەکگرتووەکانی ئەمریکا پشتیوانییەکی بەرچاوی دەکرد لەو هێزانەی لەسەر زەمین شەڕی دژی داعشیان دەکرد.\nکورد لە عێراق و لە سوریاشدا دەکرێت بگوترێت هێزی سەرەکی ئەم شەڕە بووە دژی دەوڵەتی خەلافەت.\nلە سوریا یەکینەکانی پاراستنی گەل (یەپەگە) هەر لە شەڕی کۆبانییەوە تا دەگاتە ئازادکردنی شاری ڕەققە پایتەختە دیفاکتۆکەی دەوڵەتە خەلافەتیەکەی ئەبوبەکر ئەلبەغدای، هێزی پێشەنگ و سەرەکی بووە لەو شەڕانەدا. دواتریش کە هێزی سوریای دیموکرات (هەسەدە)پێکدەهێنرێت یەپەگە دەبێتە هێزی سەرەکی و ڕێبەرایەتیکردن لە ناو هەسەدەدا کە ئێستا لە ڕیزی پێشەوەی بەرەکانی شەڕی دژی تێرۆریزمدایە.\nدکتۆر موحەمەد جەلال مەجید، پسپۆڕی زانستە سیاسییەکان\nلە هەرێمی کوردستانی عێراقیش، هێزی پێشمەرگەی کوردستان بە درێژایی ئەو بەرەی جەنگەی لە شنگالەوە تا خانەقین توانیی زۆرێک لە پیلانەکانی داعش پوچەڵ بکاتەوە و لە زۆرێک لە ناوچەکانیشیدا شکست بە داعش بێنێت.\nلەو ماوەیەدا وڵاتە یەکگرتووەکانی ئەمریکا پشتیوانییەکی زۆری لەشکری و لۆژستی ئەم هێزانەی کوردی کردووە و ئەمەش ڕاستییەکە نکوڵی لێناکرێت، بەڵام پرسیارە سەرەکییەکە لەوەدایە ئایا ئەو پشتیوانیانە ڕەهەندی سیاسییان هەبوون یان هەن؟!\nزۆر جار گوتراوە کورد نەیتوانیوە سود لە دەرفەتەکان وەربگرێت و پێگەی خۆی لە سیاسەتی ناوچەکە و سیاسەتی نێونەتەوەییشدا تۆکمە و جێگیر بکات.\nلە ئێستادا کۆشکی سپی دەڵێت لەگەڵ نزیک بوونەوە لە کۆتایی شەڕی داعش، وڵاتە یەکگرتووەکانی ئەمریکا کۆمەکە لەشکرییەکانی بۆ هێزەکانی شەڕی داعش دەکەن ،کەم دەکاتەوە و دەشێت پێداچوونەوەش بەو سیاسەتی یارمەتییە لەشکریانەیدا بکاتەوە.\nئانکەرەش لای خۆیەوە دەڵێت ئەمریکا دابینکردنی چەک و کەرەستە لەشکرییەکان بۆ جەنگاوەرە کوردەکانی سوریا ڕادەگرێت. بەڵام کۆشکی سپی هیچ پەیمانێکی لەو شێوەیەی پشتڕاست نەکردۆتەوە، تەنها ئاماژەی بە شیانی کەمکردنەوەی کۆمەکە لەشکرییەکان کردووە لە کاتێکدا داعش بەرەو شکستێکی تەواو دەڕوات لەو ناوچەیەی جیهاندا.\nدەقی بەرنامەی ئەم هەفتەیەی لەگەڵ ڕووداوەکاندا:


یانه‌ی شێروانه خولی نایابی كوردستان یانه‌ی هه‌ولێر یانه‌ی پێشمه‌رگه‌ی سلێمانی یانه‌ی ده‌ربه‌ندیخان\nگه‌ڕی سێزده‌یه‌می خولی نایابی تۆپی پێی كوردستان به 3 یاری ده‌ستیپێكرد، یارییه‌كانیش له نێوكه‌شوهه‌وایه‌كی سارد به‌ڕێوه‌چوون، هه‌ولێر شكستی به پێشمه‌رگه‌ی سلێمانی هێنا، یانه‌كانی شێروانه و ده‌ربه‌ندیخان به‌شێوه‌یه‌كی دراماتیكی له دوایین خوله‌كه‌كانی یارییه‌كه ئه‌نجامه‌كانیان له دژی یانه‌كانی هه‌ندرێن و زێره‌ڤانی یه‌كسان كرده‌وه.\nده‌ربه‌ندیخان له دواخوله‌ك زێره‌ڤانی شۆك كرد\nده‌ربه‌ندیخانیش له دوا یارییه‌دا له دهۆك رووبه‌ڕووی زێره‌ڤانی بووه‌وه، یارییه‌كه‌ش به یه‌كسانبوون به گۆڵێ بۆ هه‌ر لایه‌كیان كۆتایی هات.\nزێره‌ڤانی له نیوه‌ی یه‌كه‌مدا گورزی خۆی وه‌شاند و گۆڵی یه‌كه‌می له دوا ساته‌كای ئه‌م نیوه‌یه له رێگه‌ی نیاز مه‌غدیدی به‌رگریكار تۆمار كرد.\nله نیوه‌ی دووه‌میشدا ده‌ربه‌ندیخان، پێش ئه‌وه‌ی ناوبژیوان فیكه‌ی كۆتایی یارییه‌كه لێ بدات، شوان كه‌مال به لێدانی سه‌ر ئه‌نجامه‌كه‌ی بۆ ده‌ربه‌ندیخان یه‌كسان كرده‌وه.\nده‌ربه‌ندیخان ئه‌م وه‌رزه هیچ یارییه‌كی له ده‌ره‌وه‌ی یاریگه‌ی خۆی نه‌بردۆته‌وه، له كۆی 7 یاری 3 یاری دۆڕاندووه و 4 یه‌كسانبوونیشی تۆمار كردووه، به پێچه‌وانه‌وه ده‌ربه‌ندیخان ئه‌م وه‌رزه له نێو یاریگه‌ی خۆی هیچ یارییه‌كی نه‌دۆڕاندووه، له ئێستاشدا ده‌ربه‌ند ژماره‌ی خاڵه‌كانی گه‌یانده 15 خاڵ و له پله‌ی نۆیه‌مه‌وه بۆ خانه‌ی ده‌یه‌م دابه‌زی.\nھەرچی یانەی زێرەڤانیشە ئه‌م وه‌رزه 7 یاری له نێو یاریگه‌ی خۆی كردووه، 2 بردنه‌وه، 4 به‌رامبه‌ربوون و یه‌ك شكستی هه‌یه، له ئێستادا به كۆكردنه‌وه‌ی 18 خاڵ به شێوه‌یه‌كی كاتی له شوێنی خۆی له خانه‌ی حه‌وته‌م مایه‌وه.\nهه‌ولێر برینه‌كانی پێشمه‌رگه‌ی سلێمانی قووڵتر كرده‌وه\nله یارییه‌كی دیكه‌دا هه‌ولێر میوانداری پێشمه‌رگه‌ی سلێمانی كرد و یارییه‌كه‌ش به بردنه‌وه‌ی یانه‌ی پایته‌خت به 2 گۆڵ به‌رامبه‌ر گۆڵێك كۆتایی هات.\nله نیوه‌ی یه‌كه‌مدا پێشمه‌رگه‌ی سلێمانی میوان یارییه‌كه‌ی له به‌رژه‌وه‌ندی خۆی ته‌واو كرد و گۆڵێكی به لێدانی سزا له‌رێگه‌ی رێكان رزگار تۆمار كرد.\nله ده‌ستپێكی نیوه‌ی دووه‌میشدا دانا عوسمان به لێدانێكی راسته‌وخۆ ئه‌نجامه‌كه‌ی بۆ هه‌ولێر هاوتا كرده‌وه، هه‌ر له‌م نیوه‌یه‌دا هۆگر حوسێن به تۆماركردنی گۆڵی دووه‌م هه‌ولێری له یارییه‌كه پێشخست.\nدواجار هه‌ولێر یارییه‌كه‌ی به دوو گۆڵ به‌رامبه‌ر گۆڵێك برده‌وه، هه‌ولێر بووه خاوه‌نی 16 خاڵ و بۆ خانه‌ی نۆیه‌م سه‌ركه‌وت، له‌به‌رامبه‌ردا پێشمه‌رگه‌ی سلێمانی به هه‌ژده خاڵ مایه‌وه، به‌مه‌ش تیپه‌كه‌ی ئه‌رسه‌لان جه‌لال له دوایین 5 یاری، 4 یاری دۆڕاندووه و ته‌نیا یه‌ك خاڵی كۆكردۆته‌وه.\nشێروانه به‌شێوه‌یه‌كی دراماتیكی خۆی له شكست پاراست\nله دوای گه‌ڕی قۆناخی یه‌كه‌می خولی نایابی كوردستان شێروانه میوانداری هه‌ندرێنی كرد و یارییه‌كه‌ش به یه‌كسانبوون 2 گۆڵ بۆ هه‌رلایه‌كیان كۆتایی هات.\nته‌نیا دوای 9 چركه له ده‌ستپێكی یارییه‌كه هه‌ڵمه‌ت عادل یانه‌ی شێروانه‌ی به گۆڵی یه‌كه‌م پێشخست و خێراترین گۆڵی له‌م وه‌رزه‌ی خولی نایابی كوردستان تۆمار كرد.\nدواتر فه‌رهه‌نگ ته‌ها له رێگه‌ی لێدانی سزا ئه‌نجامه‌كه‌ی بۆ هه‌ندرێن هاوتا كرده‌وه، دواتر عامر فازڵ گۆڵكاره‌كه‌ی هه‌ندرێن بۆ یه‌كه‌مجار له یارییه‌كه یانه‌كه‌ی پێشخست و گۆڵی دووه‌می تۆمار كرد.\nبه‌ڵام هێمن رزگار له كۆتاییه‌كانی یارییه‌كه گۆڵێكی به نرخی بۆ شێروانه كرد و ئه‌نجامه‌كه‌ی هاوتا كرده‌وه.\nدواجار یارییه‌كه به یه‌كسان بوون به 2 گۆڵ بۆ هه‌رلایه‌كیان كۆتایی هات و شێروانه بووه خاوه‌نی 19 خاڵ و بۆ خانه‌ی شه‌شه‌م دابه‌زی.\nله‌به‌رامبه‌ردا هه‌ندرێن 17 خاڵی هه‌یه و له خانه‌ی هه‌شته‌م ده‌بینرێت.


شارێکی ٣٤٠٠ ساڵە کە لە ڕووباری دیجلە سەرهەڵدەدات – خاکی کوردیا\nشوێنەوارناسان پەلە دەکەن بۆ لێکۆڵینەوە لە شارێکی ٣٤٠٠ ساڵە کە لە ڕووباری دیجلە سەرهەڵدەدات\nجۆزێف گۆڵدەر، زینگەر نیوز\n5 – 7 خولەک\nتیمێکی شوێنەوارناسان ناچار بوون بە پەلەکردن بۆ لێکۆڵینەوە لە شارێکی تەمەن ٣٤٠٠ ساڵ پێش ئەوەی جارێکی دیکە نەمێنێتەوە دوای ئەوەی لە ڕووباری دیجلە لە عێراق دەرچوو بەهۆی وشکەساڵییەوە.\nکاردانەوەی خێرایان ڕێگەی پێدا زیاتر لە ١٠٠ حەبی گڵی کۆن بدۆزنەوە، توێژەرێک بە ناوی دۆزینەوەکە و ئەو ڕاستییەی کە بۆ ماوەیەکی زۆر لە ژێر ئاودا لە ژێر ئاودا ڕزگاریان بووە، بە “موعجیزەیەک” ناوزەد کردووە.\nئه‌و نیشته‌جێبوونه له ئاوی ئه‌مباره‌ی مووسڵ سه‌ری هه‌ڵداوه كه ده‌كه‌وێته باكووری عێراق و به‌نداوی مووسڵیش له‌خۆ ده‌گرێت (كاتێك جارێك به به‌نداوی سه‌دام ناسرابوو)، له سه‌ره‌تای ئه‌مساڵدا به‌هۆی وشكه‌ساڵییه‌كی زۆر له‌و وڵاته ئاستی ئاوی كه‌مبۆته‌وه.\nشوێنی شوێنەواریی کەمونە لە عێراق\nشوێنی شوێنەواری کەمونە لە ناوچەی وشکبووی کۆگای موسڵ لە عێراق. زانکۆکانی فرایبۆرگ و توبینگن، KAO/Zenger\nزانكۆی فرێیبۆرگ لە بەیاننامەیەكدا كە ئەمڕۆ دووشەممە بڵاویكردۆتەوە، كە وێنەیەكی دەست (خەڵك) كەوتووە ڕایگەیاندووە، ئەم شارە لەلایەن تیمێكی شوێنەوارناسانی ئەڵمانی و كوردەوە دۆزراوەتەوە، مێژووەكەی دەگەڕێتەوە بۆ سەردەمی ئیمپراتۆریەتی میتانی، لە سەردەمی برۆنزیدا، جارێكیش دەكەوێتە سەر ڕووباری دیجلە.\nڕووبارەکانی دیجلە و فورات ناوچەیەک لە نێوانیاندا پێکدەهێنن کە بە میزۆپۆتامیا ناسراوە، کە دیمەنی ڕووداوەکانی کتێبی پیرۆز بووە.\nزانکۆکە زیادی کرد: “ئەو شارە فراوانەی کە کۆشک و چەندین بینای گەورەی تێدایە دەتوانێت زاخیکوی کۆن بێت – پێدەچێت ناوەندێکی گرنگ بووە لە ئیمپراتۆریەتی میتانی (نزیکەی ١٥٥٠-١٣٥٠ پێش زایین).”\nزانكۆكە روونیكردەوە كە عێراق “یەكێكە لەو وڵاتانەی لەجیهاندا زۆرترین كاریگەری لەسەرە بەهۆی گۆڕانی كەشوهەوا” و “بۆ رێگریكردن لە وشكبوونی بەرهەمەكان، بڕێكی زۆر ئاو لە کۆگاكەی موسڵەوە كێشراوەتە خوارەوە – كە گرنگترین عەمباركردنی ئاوی عێراقە- لەوكاتەوە”. کانونی یەکەم.”\nنۆژەنکردنەوەی شوێنەوارەکانی شوێنی کەمونە\nنۆژەنکارێک بە وریاییەوە لە تاقیگەی تیمی هەڵکۆڵین لە دهۆک لە قاپێکی کۆفەی کراوەدا لوحە میخییەکان وەردەگرێتەوە. زانکۆکانی فرایبۆرگ و توبینگن، KAO/Zenger\nئەمەش لە بەرامبەردا بووە هۆی دابەزینی ئاستی ئاوی کۆگاکە و ئاشکرابوونی ئەو شارەی سەردەمی برۆنزی کە دەیان ساڵە ژێرئاوکەوتوو بوو. پێشتر هیچ لێکۆڵینەوەیەکی شوێنەواریی بەسەردا نەهاتبوو.\nلە بەیاننامەکەیدا زانکۆکە رایگەیاندووە، ئەو شارە دێرینە کە بەم دواییە ئاشکرا بووە، دەکەوێتە شوێنی شوێنەواریی کەمونە، لە هەرێمی کوردستانی عێراق و کە خۆی بۆ یەکەمجار لە ساڵی ٢٠١٣ دۆزرایەوە کاتێک ئاستی ئاوی کۆگاکە لەو کاتەدا دابەزی، هەروەها.\nبەڵام ئەمجارەیان شوێنەوارناسەکان ناچار بوون زۆر بە خێرایی کار بکەن بۆ هەڵکەندن و بەڵگەنامەکردنی شوێنە نوێیەکە پێش ئەوەی جارێکی دیکە ژێر ئاو بخرێتەوە.\nهەڵکۆڵینەکان لەلایەن شوێنەوارناسی کورد حەسەن ئەحمەد قاسم سەرۆکی ڕێکخراوی شوێنەوارناسی کوردستان و شوێنەوارناسانی ئەڵمانی ئیڤانا پولجیز لە زانکۆی فرایبۆرگ و هەروەها پیتەر پفالزنەر لە زانکۆی توبینگن ئەنجامدراون، لە مانگەکانی ژانویە و شوباتی 2022 بە هاوکاریی ئەنجامدراوە لەگەڵ بەڕێوەبەرایەتی دێرین و میرات لە دهۆک.\nبەپەلە تیمێک لە چەند ڕۆژێکدا کۆکرایەوە و بە ئاگادارییەکی کورت لە دامەزراوەی فریتز تیسن لە ڕێگەی زانکۆی فرایبۆرگەوە بودجە دەستەبەر کرا.\nزانكۆكە ئاماژەی بەوەشكردووە: تیمی شوێنەوارناسیی ئەڵمانی-كورد لەژێر فشارێكی زۆری كاتدا بوون، چونكە دیار نەبوو كە كاتی ئاوی ناو عەمبارەكە بەرز دەبێتەوە”.\nهەڵکەندنی کەمونە لە نزیک موسڵ عێراق\nشوێنەوارناسان و کرێکاران دیوارەکانی بینایەکی گەورە هەڵدەکۆڵنەوە کە پێدەچێت لە سەردەمی میرانی میتانیەوە بینایەکی عەمبارکردن بووە. زانکۆکانی فرایبۆرگ و توبینگن، KAO/Zenger\nتوێژەران توانیان نەخشەی شارەکە دابنێن و جگە لە کۆشکەکە کە لە ساڵی ٢٠١٨دا بەشێکی بەڵگەی لەسەر کرابوو، چەندین بینای گەورەی دیکەش دۆزرایەوە، لەوانە قەڵایەکی گەورە کە دیوار و تاوەرەکانی لەسەر بوو. هەروەها شوێنەوارناسەکان بینایەکی هەڵگرتنی فرە نهۆمی و کۆمەڵگەیەکی پیشەسازییان دۆزیەوە.\nزانکۆکە وتی: “کۆمپلێکسی شارە بەرفراوانەکە مێژووەکەی دەگەڕێتەوە بۆ سەردەمی ئیمپراتۆریەتی میتانی (نزیکەی 1550-1350 پێش زایین)، کە بەشێکی زۆری باکووری میزۆپۆتامیا و سوریای کۆنترۆڵ کردبوو.”\nپولجیز وتی: “بینا زەبەلاحەکەی گۆڤارەکە گرنگییەکی تایبەتی هەیە، چونکە دەبێ بڕێکی زۆر کاڵای تێدا هەڵگیرابێت، ڕەنگە لە هەموو ناوچەکەوە هێنرابێت”.\nقاسم وتی: ئەنجامی هەڵکۆڵینەکان دەریدەخەن کە ئەو شوێنە ناوەندێکی گرنگ بووە لە ئیمپراتۆریەتی میتانی.\nتوێژەران سەریان سوڕما لەوەی کە دیوارەکان چەندە بە باشی پارێزراون، هەندێک جار بەرزییان دەگاتە چەند مەترێک سەرەڕای ئەوەی لە خشتی قوڕ وشککراوی خۆر دروستکراوە کە زیاتر لە ٤٠ ساڵە لە ژێر ئاودا بووە.\nدیمەنێکی ئاسمانی هەڵکۆڵینەکان لە کەمونە\nدیمەنێکی ئاسمانی هەڵکۆڵینەکان لە کەمونە لەگەڵ تەلارسازی سەردەمی برۆنزی کە بەشێکی لە دەریاچەکەدا نوقم بووە. زانکۆکانی فرایبۆرگ و توبینگن، KAO/Zenger\nزانكۆكە وتیشی: ئەم پاراستنە باشە بۆ ئەوە دەگەڕێتەوە كە شارەكە لە دەوروبەری ساڵی 1350 پێش زایین لە بوومەلەرزەیەكدا وێران بووە، لەو ماوەیەدا بەشەكانی سەرەوەی دیوارەكان كە رووخاون باڵەخانەكانیان ناشتووە.\nهەروەها توێژەران ژمارەیەك شوێنەواریان دۆزیوەتەوە، لەوانە زیاتر لە 100 لوحی كونیفۆڕم كە مێژووەكەی دەگەڕێتەوە بۆ ئاشوری ناوەڕاست\nماوەیەک، دوای ماوەیەکی کەم لە بوومەلەرزەکە شارەکە ڕوویدا. توێژەران هیوادارن ئەم دۆزینەوە یارمەتیدەر بێت بۆ بەدەستهێنانی زانیاری دەربارەی چارەنووسی شارەکە و سەرەتای سەرهەڵدانی ئاشوورییەکان لە ناوچەکەدا.\nپفاڵزنەر وتی: “نزیکە لە موعجیزەیەک کە لوحەی میوفۆڕمی کە لە گڵی نەسووتێنراو دروستکراوە بۆ چەندین دەیە لە ژێر ئاودا ماوەتەوە.”\nتوێژەران ئەو بینایانەی هەڵیانکەندوون بە پەڕۆی پلاستیکی توند و قەراغی داپۆشیوە بۆ ئەوەی زیانیان پێ نەگات کاتێک بە ناچاری ئاوەکە دووبارە بەرز دەبێتەوە. زانکۆکە ئاماژەی بەوەشکردووە، ئێستا جارێکی دیکە شوێنەکە بە تەواوی ژێرئاوکەوتووە.\nPrevious سەبارەت بە وەرچەرخانێکی مێژوویی\nNext با کورد بین حیزبی نەبین


چ خواردنێك باشه پاش وه‌رزش كردن ؟ - Yeane.Org ماڵپەری یانی\nبیرۆكه‌ی زۆر هه‌ڵه هه‌یه له‌لای زۆربه‌ی ئه‌و كه‌سانه‌ی كه وه‌رزش ئه‌نجام ده‌ده‌ن له‌سه‌ر جۆری ئه‌م خواردنه‌ی كه ده‌ست نیشانی ده‌كه‌ن پاش وه‌رزش كردن .\nزۆر گرنگه كه ئه‌و كه‌سه‌ی وه‌رزش ئه‌نجام ده‌دات دوور بكه‌وێته‌وه له خواردنه شیرینی و كاربۆهیدرایته‌كان له‌به‌ر ئه‌وه‌ی ئه‌مانه رێژه‌یه‌كی زۆر شه‌كریان تێدایه‌و به شێوه‌یه‌كی خێرا له ناو خوێن بڵاو ده‌بنه‌وه، پاشانیش هۆكارێك ده‌بێت بۆ كێش زیاد بوون.\nبۆیه به‌رهه‌مه شیره‌مه‌نیه‌كان و زبده‌و ماستی كه‌م چه‌ور باشترین جۆری خواردنن بۆ شێدار كردنی جه‌سته‌و قه‌ره‌بوكردنه‌وه‌ی ئه‌و ئاوه‌ی كه جه‌سته به فێرۆی داوه له‌كاتی وه‌زرش كردن .\nله‌لایه‌كی تریشه‌وه یه‌كێكی تر له‌و هه‌ڵانه‌ی كه وه‌رزشكاران پاش ته‌واو بونی وه‌رزشه‌كانیان ئه‌نجامی ده‌ده‌ن بریتیه له په‌نا بردن بۆ خواردنه خێراكان كه كاریگه‌ری زۆر خراپ و نه‌رێنی له‌سه‌ر جه‌سته دروست ده‌كات .\nله‌به‌ر ئه‌وه خواردنی پر ڕیشاڵ و سه‌وزه كه ئاره‌زووی خوراردنت به خێرایی داده‌مركێنیته‌وه و سودی له وه‌رزشكه ده‌كه‌یت هه‌روه‌ها گوشتی سوره‌كراوی ناو فڕن و چه‌ره‌زات باشترین جۆره‌كانی خواردنن پاش وه‌رزش كردن .


سلیڤری، ئاسمان، شۆڕەبی… – بزاڤی خزمەت\nسلیڤری، ئاسمان، شۆڕەبی…\nسیلا تورکئۆنە کچی مومتەزەر تورکئۆنەی نوسەری پێشووی ڕۆژنامەی زەمان کە لە ماوەی ڕابردوودا سزای ١٠ ساڵ و ٦ مانگ زیندانی بەسەردا درا بە هۆی نوسینەکانیەوە، باسی لە دوا چاوپێکەوتنی خۆیی و باوکی دەکات.\nکچەکەی تورکئۆنە لە نوسینێکدا لە ژێر ناوی ” سلیڤری، ئاسمان، شۆڕەبی، چەند شتێک لەسەر ئێمە” باسی لە دوا دیداری خۆیی و باوکی کرد.\nنوسینەکەی سیلا بەمشێوەیەیە:\nئێستا دەمانبەنە یاریگای چیمەنەکە\nبۆ دەهێڵن دوو گۆڵی بکەن؟\nنەخێر، بەڵام جگە ئەو شوێنە لە هیچ شوێنێکی ترەوە ناتوانین ئاسمان ببینین\nئەمە ئەو دیالۆگەیە کە هەفتەی ڕابردوو لە نێوان من و باوکمدا ڕوویدا. ٧٠٠ ڕۆژی ڕێک چاوی بە ئاسمان نەکەوتووە و دوا جار کە چاوی بە ئاسمان کەوتووە زۆر دڵی پێکراوەتەوە.\nکاتێک باسی زیندانیکردنی خۆی دەکرد لە ساڵی ١٩٨٠ – لەو کاتەشدا کودەتای سەربازی ڕوویداوە- هەمیشە باسی لە دارێکی شۆڕەبی دەکرد کە لە ئۆتۆمبیلە سەربازیەکەوە سەیری کردووە. هەمیشە یادی زیندانی بەو دارە شۆڕەبیەوە دەکرد.\nباشە دەبێت لە دارێکی شۆڕەبی و سەیری ئاسمانەوە چی بینیبێت؟ پێموایە هیوا. سەیرکردنی موعجیزەکانی خودا هیوا دەبەخشێت بە مرۆڤ. باشە چۆن دەبێت بەم ئاسانیە مرۆڤەکان هیوابڕاو بکرێن؟\nماوەی ٢ ساڵە هەمیشە هەوڵمانداوە خۆمان بە هیوایەکدا هەڵواسین، زۆریشمان هەوڵدا، ئێمەی کەسوکاری زیندانیکراوەکان کە بەشە لەبیرکراوەکەی ئەم چیرۆکەین، لەگەڵ دروستبوونی هەر هیوایەک و دواتر تێکشکاندنی، هەموو جارێک زیاتر ڕووخاین. وابزانم ئێستاش گەشتووینەتە دوا خاڵی هیوامان.\nئەم هیوایە تەنیا شتێک نیە پەیوەندی بە خۆمانەوە هەبێت، لە هەمان کاتدا هیوایە بەرامبەر ژیان و ئەو داهاتوویەی بۆی دەڕۆین. بە داخەوە ئەم قسەیە دەکەم، من هیچ هیوایەکم بەم وڵاتە نەماوە. ئێستا دەمەوێت باسی ڕووداوەکانی ئەم دوو ساڵە بکەم. نیەتی ئەوەم نیە بکڕوزێمەوە، تەنیا دەمەوێت هاوارێک لە ویژدانی ئەو کەسانە بکەم کە دەتوانن خۆیان بخەنە شوێنی مرۆڤێکی تر و لێیتێبگەن. چونکە دەزانم باوکم شتێک کە هەرگیز حەزی پێناکات لەم ژیانەدا ئەوەیە، کچەکەی بکڕوزێتەوە.\nماوەی ٢ ساڵە گەر کۆسپێکی گەورە لە بەردەممدا نەبوو بێت، هەموو هەفتەیەک سەردانی باوکمم کردووە لە زیندانی سلیڤری. هەموو جارێک بە شێوەیەکی بەهێزتر لە زیندانەوە هاتمە دەر، چونکە ئەو لە ژیانمدا یەکێکە لە بەهێزترین مرۆڤەکان کە بینیبێتم. ئێمە قەت هێزمان بەو نەدا، هەمیشە ئەو هێزی پێداین. تەنانەت چەندین جار سەردانم کرد هەتا هێزم پێبدات.\nکاتێک دایکیشی وەفاتی کرد، من چوومە زیندان و هەواڵم پێدا، یەکێک بوو لە ڕۆژە ناخۆشەکانی ژیانم، چونکە ئەو پیاوە بەهێزە لە پڕێکدا ڕووخا و دەستی کرد بە گریانێک کە پێشتر لە ژیانمدا بەو شێوەیە نەمدیبوو، لە نێوان من و ئەودا جامێکی شووشە هەبوو، نەمتوانی باوەشی پێدا بکەم و فرمێسکەکانی بسڕم.\nئەمجارەیان کە ١٨ کاتژمێر بە ئۆتۆمبیل ڕۆشتبوو بۆ مەراسیمی بە خاکسپاردنی دایکی، بە داخەوە وەک ئۆتۆمبیلە سەربازیەکەی ساڵی ١٩٨٠ لەناو ئۆتۆمبیلەکەدا پەنجەرەیەکی تێدا نەبوو، هەتا بتوانێت دارە شۆڕەبیەکە ببینێت. لە کەسێکی نزیکی زیندانیەکی ترم بیست، کەوا بەو ئۆتۆمبیلە دەڵێن تابوت. من نازانم ئێوە بە زیندووی قەت چوونەتە ناو تابوتەوە، بەڵام تەنیا بیرکردنەوە لێی، تۆقاندمی.\nلە ماوەی دوو ساڵدا مەرگێک و ئاهەنگێک. ئەو ڕۆژەی کچە بچوکەکەی شووی کرد لەلای نەبوو. هیوای هەبوو، پێی وتم ” ئێوە ڕۆژی مارە بڕینەکە دیاری بکەن هەتا ئەو کاتە دێمە دەرەوە”. منیان لە باوکم داوا نەکرد، وابزانم ئەمە گەورەترین برینی ژیانی منە. هەرهەنگاوێکم بۆ دڵخۆش هەڵگرت بە نیوەناچڵی مایەوە، هەربۆیە بڕیاری ئەوەمدا ئاهەنگ نەگێڕم. هیوام لە حاڵی ئێستادا ئەوەیە” کە باوکم ئازاد بوو لە گوند ئاهەنگ بگێڕین و پێکەوە هەڵپەڕین”.\nوەک پێم وتن هەتا داری شۆڕەبی و ئاسمانمان لێ دیار بێت ئێمە هەر هیوامان هەیە، چونکە ئێمە باوەڕمان بە موعجیزەی الله و دادپەروەریەکەیەتی. ماوەی ئەم دوو ساڵەش هەر سانیەیەک کە لە ژیانی منیان دزیوە، تەواوی ئەوانەی بوونەتە هۆکار، گەردنی کەسیان ئازاد ناکەم!\n350 جار بینراوە 1 جار ئەمرۆ بینراوە\nئەوەی بزاڤی خزمەت لە دونیا و تورکیادا ئەنجامیداوە چیە؟


دەیان هەزار شاروومەندی یەمەنی قوربانیی پەلامارەکانی سەعوودیا - SAHAR KURDISH (Sorani)\nدەیان هەزار شاروومەندی یەمەنی قوربانیی پەلامارەکانی سەعوودیا\nناوەندی یاسایی ماف و گەشەی یەمەن رایگەیاند؛ لە ماوەی ئەو ٩٠٠ ڕۆژەیدا کە دەسدرێژکارانی سەعوودی پەلاماریان کردۆتە سەر یەمەن، زیاتر لە ٣٤ هەزار یەمەنی کوژراون یاخۆ بریندار بوونە.\nبە پێی ڕاپۆرتی هەواڵدەریی فارس بە گێڕانەوە لە "سەبا"، ناوەندی یاسایی ماف و گەشەی یەمەن لە ڕاپۆرتێکدا ڕایگەیاند؛ لە ماوەی ئەو ٩٠٠ ڕۆژەیدا کە دەسدرێژکارانی سەعوودی پەلاماریان کردۆتە سەر یەمەن زیاتر لە ١٢ هەزار و ٩٠٧ شاروومەندی یەمەنی کوژراون و ٢١ هەزار و ١٦٥ کەسی دیکەیش بریندار بوون.\nبە پێی ئەم راپۆرتە لە پەلاماری دەسدرێژکارانی سەعوودی بۆ سەر یەمەن، لە نێو کوژراواندا ٧٦٨ منداڵ و ٩٨٠ ژن بەدی دەکرێن. لە نێو بریندارانیشدا ٥٩٨ منداڵ و ٢ هەزار و ١٤٩ کەسیان ئافرەتن.\nبە پێی ڕاگەیاندنی ناوەندی یاسایی ماف و گەشەی یەمەن ؛ لە پەلامارەکانی عەرەبستان بۆ سەر یەمەن ١٥ فڕۆکەخانە، ١٤ بەندەر، هەزار و ٩٤١ جادە و پرد، ١٦٥ بنکە و هێزگەی کارەبا، ٤٠٩ سەرچاوە و کاناڵی ئاو، ٣٧٢ تۆڕ و ناوەندی بەدالە و هەزار و ٦٤٥ بینا و باڵاخانەی دەوڵەتی لە پارێزگەی جۆربەجۆرەکانی ئەم وڵاتە بە تەواوەتی تیاچوونە.\nهەروەها ٤٠٦ هەزار و ٢٨٩ ماڵ و باڵاخانە و ٧٧٣ مزگەوت بە هۆی پەلامارەکانی سەعوودیاوە خاپوور بوون و یان زەبری قورسیان لێ کەوتووە.\nSep 12, 2017 14:58 Asia/Tehran


سیل چییه - بابەت سیل چییه بابەت سیل چییه بابەت - سیل چییه بابەت %\nهۆیەکانی هەڵتۆکی پێ\nدوعای کەسێک تووشی بەڵایەک هاتبێت (کەسێکی مرد)\nماڵ ⁄ تەندروستی ⁄ ته‌ندروستی گشتی ⁄ سیل چییه\nچۆن وابكه‌ین قه‌ڵه‌و نه‌بین\nلەبیرچوونەوە چییە و هۆکارەکانی و چارەسەرەکانی چین\nسیل چییه ؟\nسیل ئەو نەخۆشیەیە کەلەمیکرۆبێکەوە لەش توشی دەبێتو کاردەکاتە سەر سییەکان. بەڵام لەوانەشە کاریگەری لەسەر گلاندەکان دابنێ وکەمتریش توشی ئێسکو مێش دەبێ. ئەوانەی هەڵگری میکروَبی ئەم نەخۆشیەن، مەرج نییە توشی نەخۆشی سیل ببن. نیشانەکانی ئەم نەخۆشیە چەند مانگێکی ئەوێت تا دەردەکەون. بەڵام بەگشتی تا وئارەق کردنەوەی شەوانە، کۆکەی بەردەوام، کەمبوونەوەی کێشی لەش، بەڵغەمی خوێناوی.. نیشانە سەرەکیەکانی نەخۆشی سیلە.\nچۆن توشی ئەم نەخۆشیە دەبیت؟\nمیکرۆبی نەخۆشی سیل هەمیشە لەهەوادا بلاودەبیتەوە، لەکەسێکەوە دەیگرێت کەتووشی سیلی سیەکان بووبێت. بەتایبەتی کاتێک کەنەخۆشەکە دەکۆکێت وە یان دەپژمێت. بەَلام هەندێک لەوانەی کەسیل یان هەیە کەسانی تر توشدەکەن. بەتایبه‌تی لەوحاڵەتانەدا کەنزیک بیت لیَوەی وەیا لەگەڵ کەسی توشبوودا بژیت. ئەوانەی بەم شێوەیە توشی نەخۆشی سیل دەبن بەدوای وەرگرتنی چەند هەفتەیەک لەدەرمان چاک دەبنەوە. بەڵام بەگشتی نەخۆشی سیل زیاتر لەمناڵان و کەسانی بەتەمەن وئەوانەی نەخۆشی شەکرەیان هەیە وەیا ئەوانەی هەڵگری ڤایرۆسی ئێچ ئای ڤین وەیاخود ئەوکەسانەی مادەی هۆشبەر بەکاردێنن وەیا لەشوێنی قەرەباڵغ وکەم هەوادا دەژین تووشی ئەم نەخۆشیەدەبن.\nچۆننه‌خوَشی سیل چارەسەر دەکرێ؟\nساڵیکە چارەسەری نەخۆشی سیل بەئاسانی بەکاردەبرێت ئەویش لەڕیگای وەرگرتنی چەند مانگ دەرمانی تایبه‌ته‌وه. گرنگ ئەوەیە تەواوی ماوەی وەرگرتنی دەرمانەکان لەبار چاو بگیرێ و لەکاتی دیاریکراوی خۆیدا بەڕیکوپێکی بخورێت. تا یارمەتی بدات کەسەک بەتەواوی نەخۆشیەکەی تای بنبڕ ببێت. ئەوەش بزانە کەنەخۆشی سیل لەسەردەمانێکدا خەڵکێکی زوَری کوشتووە.\nچی بكه‌یت ئەگەر هەستتکرد توشی نەخۆشی سیل بویت؟\nسەردانی پزیشک بکە تا ڕیَنماییت بكات و ڕەوانەی نەخۆشخانەی سنگت بکات. پشکنینی خوێنو گرتنی ئەشیعەی سنگ بوَئه‌وه‌ی لەوە دڵنیابیت کەئایا توشی ئەم نەخۆشیە هاتویت یان نا. بەلام پشکنینی خوێن و گرتنی ئەشیعە هەمووکاتێک بەمانای ئەوەنییە کەتۆ توشت سیل هاتویت. بەڵکو فرسەتێکە بۆ دڵنیابوونەوە لەتەندروستی تۆ ئەمەش بۆ خۆتو ئەندامانی خێزانو ئەوانی لەگەڵی دەژیت کارێکی پێویستە.\nجیاوازی چییە لەنیوان نەخۆشی سیل وهەڵگری میکرۆبی نەخۆشیەکەدا؟\nئەوانەی کەهەڵگری میکرۆبی نەخۆشی سیل ن ئاسانتر چارەسەر دەکرێن وماوەی چەند مانگ بۆ وەرگرتنی دەرمانی ناوێت. بەڵام ئەوانەی هەڵگری میکرۆبەکەن شانسی زیاتریان بۆ توشبوون بەنەخۆشی سیل هەیە لەوکەسانەی کەهەرگیز هەڵگی میکورۆبەکە نەبوون. هەروەها هەڵگرانی میکرۆبی سیل کەسانیتر توشی نەخۆشیەکە ناکەن بەڵام ئەوانەی نەخۆشن چاوەروانی گواستانەوەی میکرۆبەکەیان هەیە بۆکەسانی تر.\nدەتوانرێت ڕیگا لەتوشبوون بەنەخۆسی سیل بگیرێت؟\nبەڵی دەتوانرێت لەچەند ڕیگاوە بەر بەم نەخۆشیە بگیرێت لەوانە:\n١/ چارەسەرکردنی ئەوانەی کەهەڵگری میکرۆبی ئەم نەخۆشیەن. بەتیبەتی ئەوانەی کەلەسنگیاندا میکرۆبی سیلیان هەڵگرتووە. ئەمکەسانە بەدوای ٢هەفتە وەرگرتنی دەرمان ئیتر مەترسی ئەوەیان لەسەر نامێنی کەکاسانیتر توشبکەن.\n٢/ ئەوانەی کەنیکن وەیا لەگەڵ کەسانی توشبوو بەنەخۆشی سیلدا دەژین پێویستە سەردانی نەخۆشخانەی سنگ بکەن وپشکنینی پێویستیان بۆبکرێ تا دڵنایبون لەتەندروستییان.\n٣/ کوتان. لەبەشێکی زۆر لەولاتانی دونیا بەتیەبتی ولاتنی ڕۆژ هەڵات ساڵانە کەمپینی لێدانی دەرزی بۆبه‌رگری\nكردن لەنەخۆشی سیل بەڕیوەدەبرێ ، به‌تایبه‌تی بۆ منالانی تەمەن ١٢ بوَ٠١٣ سالان بەگشتی و لەقوتابخانەو گەڕەکەکان بەتایبه‌تی .\nته‌فسیری قورئان به‌كوردی /سورَه‌تی الجاثیه\nبینینی هه‌نگ له‌خه‌ودا مانای چییه\nچۆنیەتی ڕێگەگرتن لەدەرکەوتنی حەب دوای لابردنی قژ\nجوانترین کورتە چیرۆکەکان\nدوعای نویژی پرسکردن بە خوای گەورە (دعاء صلاة الإستخارة)


مەترسییەكی گەورە روو لە زەوی دەكات\nبەپێی زانیارییەكان ئەو بەردە ئاسمانییەی کە پێنج ساڵی پێش ئێستا لە چاوی تەلسکۆبەکان ونبوو، لە ئۆکتۆبەری داھاتوو بە نزیکی زەویدا تێپەڕ دەبێت.\nئەو بەردە ئاسمانییە لە ساڵی 2012 دا لە لایەن ڕوانگەی ئاسمانیی (Pan-STARRS) ــەوە لە ھاوایی دۆزرایەوە و ناوی (TC4)ی لێنرا، ئێستا دەرکەوتۆتە و بە پێی توێژینەوە زانستییەکان لە 2017/10/12 ی ئەمساڵ بە نزیکی زەویدا تێپەڕ دەبێت.\nبە پێی بەدواداچوونەکانی ڕوانگەی ئاسمانیی ناسا لە چیللی، ئەو بەردە بەر زەوی ناکەوێت و لە دووری 44 ھەزار کیلۆمەتر بە نزیکیدا تێپەڕ دەبێت. قەبارەی بەردەکە نزیکی 30 مەترە و بە پێی دەزگای فەزای ئەوروپی، ئەگەر بێتە ناو بەرگە ھەوای زەوی گڕ دەگرێت و دەتەقێتەوە و ئەوپەڕی کاریگەرییەکەی وەک نێزەکی "چیلیابینیسک" دەبێت کە لە 2013/2/15 لە باشوری دەریاچەی ئۆراڵ لە ڕوسیا کەوتە خوارەوە.\nبەڵام ناگات بە کاریگەریی نێزەکی تونگوسکا لە سیبریا کە ھەزاران دۆنم دارستانی تەخت کرد و زیانی گەورەی بە ناوچەکە گەیاند. نێزەکی تونگوسکا سەعات 7:17 ی ئێوارەی رۆژی 1908/6/30 لە ڕووباری تونگوسکا بەر زەوی کەوت، دواتریش چەندین لێکۆڵینەوەی لەسەر کرا و ھەندێک لە لێکۆڵەرانیش ڕووداوەکە بۆ بەریەککەوتنی نێزەکەکە لەگەڵ تەنێکی ئاسمانیی نەناسراو دەگەڕێننەوە.\nئه‌م بابه‌ته 5287 جار خوێنراوه‌ته‌وه


پێویستە یەکێتی چی بکات ؟ ... ئەکرەم محـمدئەمین\nئەگەر باس لە مێژووی یەکێتی بکرێت هەموو ئەندامێکی شانازی پێوە ئەکات، لە یەکەم رۆژەوە شانمان دایە بەر خەبات و تێکۆشان بە گیانێکی هەست کردن بە ئەرکێکی نیشتمانی و پێویستی سەرشانی هەموو تاکێکی کورد بوو بۆ ئەو قۆناغەی کە پێویست بوو لە پێناوی پاراستنی ناسنامەی و هێشتنەوەی گەلەکەمان.\nزۆر قۆناغی جیاوازمان بینی، هەندێك جار کارەساتەکان ئەگەشتنە سەر ئێسقان زۆر بە ئازار بون، بەلام بە زیرەکی وهەوڵی بەڕێز(مام جەلال) و ژیری سەرکرادیەتی و خۆراگری ئەندامان و پێشمەرگە قارەمانەکان قۆناغەکە تێئەپەری.\nهەموومان ئەڵێین بەڵێ بۆ چارەسەر کردنی کێشەو کەم و کوریەکان، پرسیارەکانیشمان رووی لە هەڤالانی سەرکردایەتیە، کەواتە کێشەکان و چارەسەرکردنی لە ژمارەیەکی دیاری کراودا بە کۆتا دێت.\nیەکێتی خۆشبەختانە بەدەر لە هەموو حزبەکانی تری ناو کوردستان دلسۆزی ئەندامەکانی بۆ یەکێتی بێسنورە، هەموومان خاوەنی یەکیتین.\nبەڵی بەر لە دوو سال هەمان داواکاریم پێشکەش کرد بۆ چارەسەر، ئێستاش بە پێویستی ئەزانم جارێکی تر بیخەمە بەردەمی بەڕیزان لە سەرکردایەتی یەکێتی بۆ چاك کردنی نێومالی یەکیتی.\n٤ - چاو خشانەوە بە داهات و شێوەی خەرجی، یەك دەزگا هەبێت بۆ هەموو سەرفێك.\n١٠ - پێویستە هەڤالانی سەرکردایەتی دەرگایان وەلا بێت بۆ ئەندامان و کۆمەلانی خەڵکی کوردستان و بە رێزەوە هەلس و کەوت بکرێت، نەك دوو کاتژمێر لە پرسگا چاوەرێ بکات، ئەمە کارێکی ناشیاوە بۆ بەرپرسەکە، لە هیچ کەم و کورو رەخنەیەك نەترسێت .


نێردەی ئەمریكا بۆ ئاشتی لە رۆژهەڵاتی ناوەڕاست دەستی لەكاركێشایەوە\nكۆشكی سپی، ئەمڕۆ پێنجشەممە، دەستلەكاركێشانەوەی جەیسۆن گرینبلات، نێردەی سەرۆكی ئەمریكای بۆ ئاشتی رۆژهەڵاتی ناوەڕاست، لە پۆستەكەی راگەیاند.\nئاوێنە: دۆناڵد ترەمپ، سەرۆكی ئەمریكا، ئەمڕۆ، لەتویتێكدا رایگەیاند، دوای نزیكەی سێ ساڵ كاركردن لەگەڵ ئیدارەكەمان، جەیسۆن گرینبلات، پۆستەكەی بەجێدەهێڵێت و لەكەرتی تایبەت كاردەكات. ئەو هاوڕێیەكی دڵسۆزو مەزن و پارێزەرێكی باش بو.\nترەمپ وتیشی"فیداكارییەكانی جەیسۆن بۆ ئیسرائیل و هەوڵەكانی بۆ هێنانەدی ئاشتی نێوان ئیسرائیل و فەلەستین لەبیرناكرێن. بیری دەكەین. سوپاس بۆ تۆ جەیسۆن."\nبەرپرسێكی وەزارەتی دەرەوەی ئەمریكا بە كەناڵی "ئەلحوڕە"ی راگەیاند، برایان هوك، نێردەی تایبەتی ئەمریكا بۆ كاروباری ئێران و ئەڤی بەركویتز، یاریدەدەری جارید كۆشنەر، راوێژكاری كوشكی سپی، رۆڵێكی زیاتر لە تیمی ئاشتی رۆژهەڵاتی ناوەڕاستدا دەگێڕن.\nپێشتر راگەیاندنەكانی ئەمریكا بڵاویان كردبوەوە كە گرینبلات، ئەندازیاری پلانی ئاشتی رۆژهەڵاتی ناوەڕاست كە بەم نزیكانە ئیدارەكەی ترەمپ پلانەكە ئاشكرادەكات، لەماوەی چەند هەفتەی داهاتودا پۆستەكەی بەجێدەهێڵێت و دەگەڕێتەوە بۆ نیوجێرسی، ئەو ولایەتەی كە خێزانەكەی لێی دەژین.


Tech-Science - تۆڕی میدیایی خەڵک\nتۆڕی میدیایی خەڵک / News / Tech-Science\nخەڵك – بەڕێوەبەرێتی بەرگری شارستانی شاۆچكەی…\nكەركوك ؛ دوای سێ ڕۆژ لە خنكانی تەرمی منداڵێك\nهەپەگە؛ 11 سەربازی سوپا توركیا لە چالاكییەكدا كوژران\nتونس؛ ئاینی ئیسلام فەرمی نیە و سەرۆك هەموو دەسەڵاتێكی\nچەند نەخۆشیەکی سەیر و سەمەرەی دەروونی کە گرنگە زانیاریت\nپەیمانگای چاكسازی تاوانكاری؛ پێویستە هەڵمەتی ماڵ بەماڵ بۆ داماڵینی\nسلێمانی؛ گەورەترین ڕێژەی توشبوون بەكۆرۆنا تۆماركرا\nكەركوك ؛ دوای سێ ڕۆژ لە خنكانی تەرمی\nتونس؛ ئاینی ئیسلام فەرمی نیە و سەرۆك هەموو\nچەند نەخۆشیەکی سەیر و سەمەرەی دەروونی کە گرنگە\nپەیمانگای چاكسازی تاوانكاری؛ پێویستە هەڵمەتی ماڵ بەماڵ بۆ\nخەڵك – ئەندامێكی تیمی رووبەڕووبونەوەی كۆرۆنا لە سلێمانی ڕایدەگەیەنێت، لە كۆی 409 پشكنینی كۆرۆنا 109 ئەنجامیان بە پۆزەتیڤ دەرچووە، ئەمەش بەرزترین رێژەی توشبوونە لەماوەی چەند مانگی رابردوودا لە سنورەكە. هێرش حەیدەر، ئەندامی تیمی روبەڕوبونەوەی كۆرۆنا لە سلێمانی لەهەژماری تایبەتی خۆی بڵاویكردەوە، لەماوەی 24 كاتژمێری رابردوودا، لە كۆی 409 پشكنینی كۆرۆنا 109 ئەنجامیان بە پۆزەتیڤ دەرچووە، ئەمەش بەرزترین رێژەی توشبوونە لەماوەی چەند مانگی رابردوودا لە سنوری سلێمانی. ئەمە لەكاتێكدایە ، وەزارەتی تەندروستی عیراق بڵاویكردەوە، نزیك دەبینەوە لە هاتنی شەپۆلێكی دیكەی كۆرۆنا و ڕۆژانە توشبوون بە كۆرۆنا نزیك دەبێتەوە 3 هەزار حاڵەت . Read more...\nخەڵك – كەشناسی هەرێم ڕایدەگەیەنێت، لە24 كاتژمێری ڕابردوودا لە چەند شارێكی هەرێم بەرزترین پلەكانی گەرما تۆماركراون، لە خانەقین 46 پلە و كەلار 45 پلە تۆماركراوە . بەڕێوەبەرایەتی گشتی كەشناسی و بوومەلەرزەزانی هەرێم بڵاویكردەوە، ئەمڕۆ هەینی 1ی تەمموزی 2022 گەرمترین پلەی گەرما لە خانەقین بە 46 پلە و كەلار و مەیدان 45 پلە گەرمترین شارەكانی هەرێم بوون . هاوكات هەر یەك لە كەركوك بە 44 پلە و دووزخورماتوو بە 44 پلە لە ڕیزبەندی سێهەم و چوارەم گەرمترین شارەكان دیاریكرا و لە پارێزگای سلێمانی 40 پلە و هەڵەبجە 42 پلە و دهۆك 41 و هەولێر 42 پلە تۆماركراوە . Read more...\nسستی دڵ (عجز القلب) Heart failure چییە و دیارترین هۆکارەکانی چین؟ لە خوارەوە زانیاری تەواوەتی لەسەر وەربگرە: -هۆكارەکانى سستى دڵ زۆر و زەبەندن، نەخۆشى گیرانى خویێنبەرە تاجیەكانى دڵ و نەخۆشى شەكرە و بەرزەفشارى خوێن لە هۆكارە سەرەكیەكانن، نەخۆشی زمانە(صمامەكان)ى دڵ وەكو تەسبكونەوە و كلس كردن و فراوانبونى زمانەكە لەوانەیە ببنە هۆى زەعیفى دڵ، تیێكچونى كارەبایى دڵ و نەخۆشیە زگماكیەكان و هەوكردنى پەردەى دڵ و هەوكردنى ماسولكەكانی دڵ هۆكارى ترن بۆ سستى دل. نەخۆشی هەوکردنی درێژخایەنی سیەکان(قصبات) و بەڕیشاڵبوونی سیەکان و بەرزونەوەی زەختی سیەکان هۆکاری تری زەعیف بوونی دڵن. هەندێ ئافرەت لەكاتى سكپرى یان دواى مناڵبوون تووشى سستى دڵ ئەبن. مەى […]Read more...\nخەڵك – وەزارەتی كشتوكاڵی عیراق ڕایدەگەیەنێت ، نیوە زیاتری زەوییە كشتوكاڵیەكان لەژێر مەترسی بیابانبووندایە و دوو هۆكاریش دەخاتەڕوو بۆ كەمبوونەوەی پلانی كشتوكاڵی و فراونبوونی ڕێژەی بیابانبوون. ڕاویە مزعل ، بەڕێوەبەری گشتی فەرمانگەی دارستانەكان و نەهێشتنی بیابانبوون لە وەزارەتی كشتوكاڵ بۆ میدیاعیراقییەكان ڕایگەیاند، كەرتی كشتوكاڵ بە هەردوو لایەنی ڕووەكی و ئاژەڵیەوە پشت بەئاودەبەستن، بەڵام كەمبوونی باران لەزستانی ساڵی 2021 وكەمبوونەوەی قوڵپاندنی ئاو لەوڵاتانی سەرچاوەكانەوە بووە هۆی كەمبوونەوەی پلانی كشتوكاڵی. ڕاشیگەیاند، ڕێگریگرتن لە بیابانبوون پێویستی بە كۆششی بێ وێنەهەیە لەو كەرتانەی كە پەیوەندیان پێوە هەیە، نەك هەر وەزارەتی كشتوكاڵ، هیوامان وایە كە یاسای ئاسایشی خۆراك نەختینەیەك دابینبكات بۆ بەرەنگاربوونەوەی ئەم دیاردەیە. ئاماژەشی […]Read more...\nكەركوك ؛ دوای سێ\nهەپەگە؛ 11 سەربازی سوپا\nخەڵك – هێزەكانی پاراستنی گەل ڕایدەگەیەنێت ، لەئەنجامی لێدانی كاریگەری تیمە گەڕۆكەكانیان…\nتونس؛ ئاینی ئیسلام فەرمی\nخەڵك – سیستمی فەرمانڕەوایی دەگەڕێتەوە بۆ سەرۆكایەتی و دەسەڵات و پارێزبەندیی زۆری…\nخەڵك – بەڕێوەبەرێتی بەرگری…\nخەڵك – هێزەكانی پاراستنی گەل…\nئەمەی خوارەوە چەند نەخۆشیەکی…\nخەڵك – پەیمانگای چاكسازی تاوانكاری…\nخەڵك – كەشناسی هەرێم ڕایدەگەیەنێت،…\nسستی دڵ (عجز القلب) Heart failure چییە…\nپێگەی (dronedj.com)، ئەمریکایی کە تایبەتە بە “درۆن” و هەموو…\nكەركوك ؛ دوای سێ ڕۆژ\nچەند نەخۆشیەکی سەیر و\nسەركردەیەكی پەیەدە: هێرشی توركیا بۆ سەر عەین عیسا


شاندێکی هەردوو وەزارەتی بەرگری و دەرەوەی ئەمەریکا سەردانی شاری مەنبج دەکات\nشاندێک لە هەردوو وەزارەتی بەرگری و دەرەوەی ئەمەریکا ئەمڕۆ پـێنجشەممە سەردانی شاری مەنبجی باکوری سوریایان کرد و لەوێ لەگەڵ کاربەدەستانی شارەکە کۆبوونەوە.\nشاندەکە کە پـێکهاتبوو لە هەریەک لە باڵیۆز ولیەم ڕۆبەک، ڕاوێژکاری وەزارەتی دەرەوەی ئەمەریکا بۆ کاروباری سوریا و جەنەڕاڵ جەیمی جارارد، فەرماندەی ئۆپەراسیۆنە تایبەتەکانی هاوپەیمانان لە عێراق و سوریا کۆبوونەوەیەکیان لەگەڵ ئیبراهیم قەفتان و زەینەب قەنبەر هەردوو هاوسەرۆکی ئەنجومەنی بەڕێوەبەری شاری مەنبج ئەنجام دا.\nهەروەها شاندەکە سەردانی ناو شاری مەنبجیان کرد و لە نزیکەوە چاویان بە خەڵکی شارەکە کەوت.\nئیبراهیم قەفتان لە لێدوانێکیدا بۆ دەنگی ئەمەریکا گوتی" پەیامی ئەم شاندەی ئەمەریکا بۆ خەڵکی مەنبج ئەوەیە(ئێمە لەگەڵتانداین لەسەر مەنبج مەترسن، مەنبج سەلامەت و ئارامە)، ئەمەش ئەوەیە کە خەڵکی و بەڕێوەبەرایەتی مەنبج دەیانەوێت."\nهەروەها ئیبراهیم قەفتان گوتی ئەمە دڵنیایی دەدات کە سیناریۆکەی عەفرین لێرە ڕوونادات.\nجێی ئاماژەیە لەگەڵ دەسـتپـێکردنی ئۆپەراسیۆنە لەشکریـیەکەی تورکیا بۆ سەر عەفرین لە 20 ی مانگی یەک، سەربازانی ڕووسی لە خاڵەکانی چاودێری عەفرین کشانەوە. چاودێران دەڵێن تورکیا بەبێ بوونی گڵۆپی سەوز لە لایەن مۆسکۆوە نەیدەتوانی هێرشی سەر عەفرین ئەنجام بدات. ڕووسیا بوونی هێزەکانی ئەمەریکا لە سوریا بە مەترسـیـیەک دادەنێت بۆ سەر بەرژەوەندیـیەکانی لەو وڵاتەی ڕۆژهەڵاتی ناوەڕاست کە بنکەی هێزی دەریایی خۆی لێـیە.\nبۆ بینینی وێنەکان کلیکی سەر وێنەکە بکە\nسەردانی شاندێکی هاوبەشی هەردوو وەزارەتی بەرگری و دەرەوەی ئەمەریکا بۆ مەنبج


تێبینیێک لە سەر فلیمی کچی ملیۆن دۆلاری | شانۆڤان\nتێبینیێک لە سەر فلیمی کچی ملیۆن دۆلاری\nشاخەوانon 13, ئازار 2019 3 مانگ لەمەوبەر سەرنجێک بنووسە لەسەر تێبینیێک لە سەر فلیمی کچی ملیۆن دۆلاری\nکچی ملیۆن دۆلاری – Million Dollar Baby\nدەرهێنەر: کلینت ئیستوود – Clint Eastwood\nئەکتەران: کلینت ئیستوود، هیلاری سوانک، مۆرگان فریمان\nساڵی دەرچوون: 2004\nتەنانەت پێش ئەوەی کچی ملیۆن دۆلاری بە دەرهێنەری کلینت ئێستوود خەڵاتی ئۆسکاری باشترین فلیم وەربگرێت، ڕخنەگرانی سینەما بۆ ستایشی فلیمەکە هاوڕا بوون و بەجۆرێک فلیمەکە توانی ستایشێکی گشتی لە نێوان ڕخنەگران کۆ بکاتەوە. فلیمەکەیان وەکوو “فلیمێکی تەواو و بێ کێشە”، “درامایەکی نەفەسبڕ”، “بەرهەمێکی سینەمایی لە ئاستی وێژەی هێمنیگوای” شرۆڤە دەکرد. لەم نێوانەدا هەندێکی کەم دژ بە فلیمەکە بوون و وەک بەرهەمێکی ساکار و فێڵکەر و ئاست نزم و کۆکراوەیەک لە کڵێشەی نێو فلیمە مستانییە لاوازەکان باسیان لێ دەکرد.\nشتێکی ئاڵۆز سەبارەت بە فلیمەکە ئەوەیە کە هەر دوو لایەنی ڕخنەگرەکان ڕاست بوون. فلیمەکە هاوکات هەم خاڵە گشتییەکانی کۆمەڵگای تێدایە، هەمیش خاڵگەلێکی جیاواز و دژ بە ڕەوتی کۆمەڵگا دەخاتە ڕوو. هەم بەرینە و باسێکی بەربڵاو دەگرێتە خۆی، هەمیش هاوشێوەی بەرهەمەکانی دیکەی ئەم ژانرەیە و جیاوازیگەلێکی کەمی تێدایە. کاریگەرە و هەست بزوێنیشە. فلیمێکی شەڕەمشتی ئاست نزمە و هاوکات بەرهەمێکی بەهێز و جێگەی سەرنجە سەبارەت بە بیرۆکەی ئەخلاق. بە هەل بووبێت یان بە داڕشتن، ئێستوود شتێکی ناوازەی بەرهەم هێناوە، شاکارێکی وەڕزکەر و کڵێشەیی.\nفلیمەکە لە ٩٠ خولەکی سەرەتاییدا هەر ئەو چیرۆکەی فلیمە مستانییە ناسراوەکان دەگێڕێتەوە، چیرۆکی مەشق کردن و مشت وەشاندنی وەرزشەوانێکی لاو کە گەرەکییە ببێتە مستانیکەرێکی بەهێز و ناسراو. لاوێک کە هیچی نیە بێجگە هەستێکی بەهێز بۆ بەردەوامبوون و ڕاهێنەرێکی پسپۆڕ. بەهێز دەبێت تاکوو دەگات بە ئاستی کێبەرکێ جیهانییەکان. خاڵی سەرسامکەر و جیاوازی فلیمەکە ئەوەیە کە وەرزشەوانەکە ژنە. ماگی فیتگێرالد (بە دەورگێڕانی هیلاری سوانک) کچێکی ٣١ ساڵانە کە کارگوزاری چێشتخانەیەکە و لەوێ ئیش دەکات و بە زەحمەت پارە کۆ دەکاتەوە بۆ پێداویستییەکانی ژیانی وەکوو وەرزشەوانێک. وەک خۆی دەڵێ تەنیا شتێک کە هەست دەکات دەتوانێ لە ڕێگایەوە بگات بە ئامانجێکی بە بایەخ، مستانییە. دەچێتە کۆرسی وەرزشەوانی فرانکی دان (ئێستوود) و داوای لێ دەکات کە ببێت بە ڕاهێنەری. فرانکیش لە سەرەتاوە ڕەتی دەکاتەوە و دەڵێ کە نابێت بە ڕاهێنەری کچان. ماگی بێهیوا نابێت و هەموو ڕۆژێک دەچێت بۆ مەشق کردن تا ئاخری بە هاوکاری و یارمەتی سکراپ (مۆرگان فریمەن) دەتوانێ دڵی فرانکی نەرم کات و ببێت بە ڕاهێنەری. ئینجا دەبێت بە وەرزشەوانێکی بەتوانا و زۆربەی ڕکابەرەکانی هەر زوو دەبەزێنێت و بە دوای ١٨ مانگەوە تا ڕادەی ئاستی جیهانی بەرز دەبێتەوە…\nلە دوا کێبەرکێکەی دایە کە چیرۆکی فلیمەکە گۆڕانکاری بەسەردا دێت و شتێکی دڵتەزێن ڕوودەدات. کاتێک کە ماگی پشت بە ڕکابەرەکەیە، ژنێک بە نازناوی ‘ورچی شین’ کە جاران سۆزانی بووە و ئێستا وەکوو دڵڕەقترین مستانیکەر دەیناسن، لە کاتێکدا کە کێبەرکێکە وەستاوە لە پشتەوە مستێک دەوەشێنێت لە ماگی و سەری دەدات بە عەرزدا. کە دێتە هۆش لە نەخۆشخانەیە و ئیفلیج بووە و دواییش بە هۆی لاڕەشەوە پایکی دەبڕنەوە. هیوای بە ژیان نامێنێت و لە فرانکی داوا دەکات کە کۆتایی بە ژیانی بهێنێت. دەڵێ کە ئەو کاتانەی براوەی کێبەرکێکان بوو و خەڵک چەپڵەیان بۆ لێ دەدا خۆشترین کاتی ژیانی بووە و نایەوێ ئەو وێنە و بەشە لە ژیانی تێک بچێت. لێرەدا فرانکی بەرانبەری دووڕێیانێکی ئەخلاقی دەبێتەوە. لە کڵێسەدا تەک قەشەکە باسی دەکات و ئەویش دەڵێ ئەگەر ئەم تاوانە بکەیت بۆ هەمیشە خۆت ون دەکەیت و هیچکات ناتوانی خۆت بدۆزیتەوە. ئەم وتەیە لە کۆتایی فلیمەکە ڕەنگ دەداتەوە کاتێک کە فرانکی دەچێت و کەس ئیدی نایبینێتەوە.\nفلیمەکە تێکەڵێکە لە فلیمێکی وەرزشەوانی و فلیمێکی دڵتەزێن لەوانەی کە ناتوانی بەر بە فرمێسکەکانت بگری. سەرەتا پڕ لە وزە و هیوای کچێک بۆ گەیشتن بە ئامانجەکانی و لە کۆتاییدا بە ساردی و بێهیوایی و مەرگێکی تراژیدی کۆتایی پێ دێت. ماگی کە بنەماڵەیەکی هەژاری هەیە تا ئێستا وەکوو جەنگاوەرێک بەرانبەر ژیان وەستاوە و حەزی بۆ مستانی وەکوو حەزی بۆ بەرەنگار بوونەوەیە لە گەڵ کێشەکانی ژیان. کچێکی تاک و تەنیا کە تەنانەت بنەماڵەکەیشی گاڵتە بە جەنگاوەر بوونی دەکەن و ڕێز بۆ دەسکەوتەکانی دانانێن. لە کاتێکدا ئەم هەموو هێزی دەخاتە گڕ بۆ یارمەتی دان بەوان.\nفرانکی کچێکی هەیە کە هەرچەندە نامەی بۆ دەنێرێ، ئەو بێئەوەی نامەکان بخوێنێتەوە دەیاننێرێتەوە. ماگیش باوکی کاتێک کە ئەم منداڵ بوووە مردووە. فرانکی دەڵێت تۆ کچێکی باشی و ماگی دەڵێ تۆ باوکم دێنیتەوە بیرم. پەیوەندیێکی خۆشەویستی باوک و کچانە لە نێوانیاندا پێک دێت. فرانکی پێشتر ڕاهێنەری سکراپ بووە، لە کێبەرکێیەکدا سکراپ چاوێکی کوێر دەبێت و هێشتا فرانکی خۆی لۆمە دەکات کە بۆچی کێبەرکێکەی نەوەستاند. ئیدی لەو کاتەوە زۆر لە سەر پاراستن و تەندرووستی جەنگاوەرەکانی بە تایبەت ماگی هەستیارە. دەڵێت گرینگترین یاسا ئەوەیە کە ‘خۆت بپارێزە’. فلیمەکە ئەگەرچی کلێشەگەلێکی ئەم چەشنە فلیمانەی تێدایە بەڵام لەم ئاستەدا ناوەستێ و چیرۆکی پێداگر بوون لە سەر ئامانج و ئەخلاق بەرز دەکاتەوە و دەبێت بە یەکێک لە باشترین فلیمەکانی ئەو سەردەمەی ئەمەریکا.\nبۆ دەیان ساڵ ئێستوود یەکێک لەو ژمارە کەمە دەرهێنەرە ئەمەریکییانە بووە کە زۆرجار بەریان بە هەبوونی پەیوەندیێکی ئەوینداری لە فلیمەکانیاندا گرتووە. لە ئەم فلیمەشدا نەبوون و باس نەکردن لە ئەوینداری بەربڵاو و بەرینە. تەنانەت یەک کەس لە کەسایەتییەکانی فلیمەکە نابینین کە لە پەیوەندیێکی خۆشەویستیدا بێت یان هیوای پێکهێنانی خێزانی هەبێت. تەنانەت ئەندامانی ناحەزی بنەماڵەی ماگیش هەموویان سەڵت و بێهاوژینن. دەڵێی لە جیهانی فلیمەکەدا پێوەندی ئەوینداری قەدەغە کراوە و پێوەندییەکان لە ئاست و شێوازی هاوڕێتیدا ماونەتەوە، ئەوەش بە جۆرێک پیشان دەدرێت و ئەوەندە ئاڵۆزە کە بەرگە گرتنی ئەستەمە.\nفلیمەکە فەلسەفەی هیچخوازی پیشان دەدات. لە کۆتاییدا ماگی چاک نابێتەوە و فرانکیش ناگات بە ڕزگاری و لە هیچ یەک لە پێوەندییەکاندا هیچ ئاسوودەییێک نابینرێتەوە. بە تایبەت فرانکی ناگات بەو ئاسوودەیی و زانیارییە کە ئایا بڕیارەکەی چاک و درووست بووە یان نا.\nفرانکی ستایشی ویستی ماگی بۆ مردن دەکات و کارەکەی وەکوو بڕیاری درووست پیشان دەدرێت و ڕەنگە لە دۆخێکی وادا هەر چاوەڕوانی وەها بڕیارێک بین. بەڵام ئەم بڕیارە ئەنجامی قورسی لێ دەکەوێتەوە. فرانکی لە پێناوی بڕیارەکەیدا ڕۆحی دەدۆڕێنێت و ئیدی هیچ کات ناتوانێت بگەڕێتەوە نێو جەرگەی کۆمەڵگا. بەشی کۆتایی بە تەواوی باسی بەرانبەر بوونەوەی فرانکییە بۆ مەرگ و سەرکەوتنی بە سەر ترسەکانی لە نەمانی ماگیدا. دەیان ساڵە فرانکی یاسایەکی بۆ خۆی داناوە کە دەڵێ خۆت بپارێزە و تا ئێستا خۆی لە پێوەندییە ئاڵۆزەکان پاراستووە بەڵام لە کۆتاییدا بە یارمەتی دانی ماگی بۆ مردن، هەموو ئەو قەڵغانانە تێکدەشکێت و دەکەوێتە نێو پەیوەندیێکی خۆشەویستی باوکانەوە. هەستبزوێنترین بەشی فلیمەکەش ئەو کاتەیە کە فرانکی مانای نازناوەکە وا هەڵیبژاردبوو بۆ ماگی پێ دەڵێت و دەڵێ کە “Mo cuishle” بە زمانی ئیری واتە “ئازیزەکەم، جەرگەکەم”.\nلە کۆتایدا کچی ملیۆن دۆلاری بە هەموو کەمووکۆڕییەکانییەوە فلیمێکی پوخت و بەهێزە و دەتوانین بێژین یەکێک لە باشترین فلیمەکانی سەبارەت بە مستانییە.\nThe Atlantic. Christopher Orr. Million Dollar Baby. 2005


له چەمچەماڵ تووشبوونی كەسێكی تر بە كۆرۆنا ڕاگەیاندرا\n:: PM:07:25:23/03/2020 \nكه‌مێك پێش ئێسته، بەڕێوەبەری تەندروستیی چەمچەماڵ ڕای گەیاند، "ئەمڕۆ ئەنجامی پشكینینی كۆمەڵێك گومانلێكراوی توشبو بە كۆرۆنا گەڕایەوە و دەركەوت كەسێكی تر تووشی كۆرۆنا بووە".\nكەسێكی تر توشی كۆرۆنا بووە\nدكتۆر فەرهاد محەمەد، بەڕێوەبەری تەندروستیی چەمچەماڵ له پێگه‌ى تایبه‌تیى خۆى له تۆڕى كۆمه‌ڵایه‌تى فه‌یسبووك ئاشكراى كردووه، "ئەمڕۆ ئەنجامی پشكینینی كۆمەڵێك گومانلێكراوی توشبو بە كۆرۆنا گەڕایەوە و دەركەوت كەسێكی تر توشی كۆرۆنا بووە".\nئه‌مه‌یش له كاتێكدایه ئێواره‌ى ئەمڕۆ دووشەم 23ی ئادار، وەزارەتی تەندروستی حكوومەتی هەرێمی كوردستان ڕای گەیاند لە بەردەوامی پشكنینەكان و گەڕان بەدوای گومانلێكراوان، تووشبووێكی ڤایرۆسی كۆڕۆنای نوێ COVID-19 ژنێكی تەمەن 20 ساڵ لە شاری دهۆك دەستنیشان كرا.\nئێستە تووشبووانی كۆرۆنا لە كوردستان 78 كەسە و 22 كەس چاكبوونەتەوە و یەكێك مردووە.\nڤایرۆسی كۆرۆنا یەكەمجار لە ساڵی 1960 بڵاوبوویەوە و حەوت جۆری هەیە. چوار جۆری ڤایرۆسی كۆرۆنا بەئاسانی چارەسەردەكرێن، بەڵام جۆرەكانی تری مەترسیدارن و دەبنە هۆی مردن./ ڤایرۆسی كۆرۆنا كۆڤید-19 ئەم جۆرەیان لە كۆتاییەكانی ساڵی 2019 لەڕێی خواردنە دەریاییەكانەوە لە چین بڵاوبووەوە و لە نۆی كانوونی دووەمی ساڵی 2020 لەلایەن ڕێكخراوی تەندروستیی جیهانی بە جۆرێكی نوێی كۆرۆنا ناسێندرا. تاوەكو ئێستە هیچ جۆرە چارەسەر و پێكوتەیەك نەدۆزراوەتەوە بۆ ئەم نەخۆشییە و لە دنیادا بووەتە هۆی مردنی 13.671 كەس و 318.228 حاڵەت تۆماركراون.\nكۆرۆنا ڤایرۆسێكی گوازراوەیە واتە لە كەسێكەوە بۆ كەسێكی تر و لەنێوان ئاژەڵەكانەوە بۆ مرۆڤ دەگوازرێتەوە، تووشی كۆئەندامی هەناسە دەبێت. كۆكەی قورس، تای بەرز و هەناسە تووند لە نیشانە سەرەكییەكانی نەخۆشییەكەن.


دڵشادی عومەر کاکی:\nدنیا، چ بۆ نووسین و چ بۆ خوێندنەوە، خەراباتێکی گەورەیە.\nدڵشادی عومەر کاکی یەکێک لە شاعیر کەمنووسەکانە و ماوەی پتر لە 28 ساڵە، دەنووسێت و ماوەی چەند ساڵێکیش دەبێت چووەتە تاراوگە و هەردەم بە بێدەنگی لە نێوەندی فەرهەنگیی کورددا دەخوێنێتەوە و دەنووسێ، ئەمەش تا ئاستێک بووەتە بەربەست لە بەردەم ناسرانیدا. لەم دیمانە کورتەدا، لە بارەی کۆمەڵێک پرس، کە وەک پرسیار خراونەتە بەردەمیەوە و پێوەندییان بە فەنتازیا و کۆمەڵێک ڕەهەندی تری دەقەوە هەیە، ڕوانینەکانی خۆی خستوونەتە ڕوو:\nپرسیار: ئەوە بۆچی هەر ژانرێک بە شێوەیەکی ئەقڵانی تێکەڵ بە شیعر ببێت، سەرنجکێشتر دەبێت؟ ئەو سیحرە لە کوێوە دێت، کە دەڕژێتە نێو شیعرەوە؟ شیعر بێجگە لە جوانی و چێژ، گەرەکە چیی دیکەیش لە خۆیدا هەڵبگرێت، تا شوێنپێیەک لە سەر خاکی زمان و هزر و خەیاڵمان بە جێ بهێڵێت؟\nدڵشادی عومەر کاکی: شاعیر هەن، کە هەر ژانرێک، هەر ڕەگەزێک دەڕژێننە نێو دەمارەکانی شیعرەوە، سەرنجی خوێنەران بۆ لای دەقەکانیان ڕادەکێشن و زەینی فراوان دەکەن. سەرنجڕاکێشانەکە لەوێدایە کە چۆن بە ڕەگەزی (بابەت) ئەفراندن دەکرێ لە جەستەی شیعردا، دەنا بە تەنێ نووسینەوەی وشیاریی، ئەگەر ژیری و کامڵکردنەوە و ماکـیاجکردنی دەقیک بێت، نەک هەر دەق سەرنجمان ڕاناکێشێت، بەڵکو خوێنەر پەراوێز دەکات. شیعر ئەو بۆ شاییەیە، کە جێگەی هەموو شتێکی تێدا دەبێتەوە و وەک تۆ دەڵێی جگە لە جوانی و چیژ، منیش دەڵێم: چونکە شیعر هونەرە، هونەری قسەکردنە، هونەری زمانە، نووسینەوە و وێناکردنی زمانە؛ کام زمان؟ ئەو زمانەی دیـمەن دەخاتە نێو زیهن و دیدی (نابیناکان)ەوە، زمانێکە کەوتووەتە پشت زمانمانەوە، قووڵتر، دوورتر لە جەستە، ئیدی ئەوە سیحری شیعرە، وەک کچەماسی لە خەونەکانماندایە، ئەوە بۆنی عەتری شیعرە لە هیچ عەترێکی دی ناچێ و شوێن خۆیمان دەخات و نایبینین، وەک کچۆڵەی نێو کۆڵانان بەدوی خۆیمان دەخات و لە دووڕیانێکدا لێمان ون دەبێت. ئەوەی ماوە سەبارەت بە شوێنپیکانی شیعر، مرۆڤ دەکارێ بینی پێوە بنێ وەک ئاو و توینوێتیی خۆی پی بشکێنێ، دەتوانێ وەک شە‌راب خۆی پی کەیل و مەست بکات، نەک لە پشت شیعرەوە، تۆش دەتوانی لە پشت ئەو پەیڤانەوە سیگار بکێشی.\nپرسیار: شیعر کە نامانگەیەنێ بە هیچ یەقینێک، هۆکار چییە ئێمە ئەوەندە خۆمانی پێوە قاڵ دەکەین؟ هاوکاتیش ئەو سەرچاوەیە لە کوێوەیە کە شیعر تێیدا هەڵدەقوڵێت؟\nدڵشادی عومەر کاکی: ژیانیش نامانگەیەنێ بە هیچ یەقینێک، کەچی نەک خۆمانی پێوە قاڵ دەکەین، بەڵکوو هەموو تەمەن بەڕێکردنی ئێمە، بۆ خۆبەقوربانیکردنی ژیانە. بۆ نا، دەشێ گەمەکردنمان لەگەڵ شیعر بێهوودەییی کەمتر بێ لە ژیان. شیعر درۆیەکە جوانتر لە ژیان، سەرچاوە و زادگەی هەڵقوڵانی شیعر، سەرمایە سـادە و ساکار و بێ تەکلیفەکەی مرۆڤـە. مرۆڤ بۆ هەموو هونەرێک پێویستی بە ئامراز و ئامێرێک هەیە بۆ ژەنینی ئاوازێک پێویستی بە قامیشە، بۆ وێنەیەک بەرگ و ڕەنگی دەوێ، بۆ نمایشێک دەبێ سەڕەڕای وتن، جەستەی بجوڵێنێ، کەچی شیعر پڕە لە وێنە، بە بێ بەرگ و ڕەنگ، پڕە لە ئاواز، بە بێ تار و شمشاڵ لە ژوورەکەی خۆتدا نمایشت پێدەکات و دەتخاتە سەما، ئەوە شیعرە تۆیت و ئەوە تۆیت بوویتە سەرچاوەی شیعر.\nپرسیار: بۆچی کاتێک شیعری کوردی کەمێک لە سۆز دوور دەکەوێتەوە و پەنا بۆ هزر دەبا، یان لەوێدا نیشتەجێ دەبێت، خوێنەری کەم دەبێت؟ چما ئەوە تەنها شیعرە جوانەکانن دەستەمۆ نابن؟\nدڵشادی عومەر کاکی: من وتم هەرکەسە بە قەد توینێتیی خۆی بین بە شیعرەوە دەنێ. کەس نییە سۆزی مردبێ، کەچی هەن هەروەک ئەو باڵندانەوان ئەگەر سۆزیان لێ ببڕی، دەمرن. ژیان خۆی وەهایە، دابەشبونی هەر هزر و بیر و ئەندێشەیەکیش وەهایە. ئەگەر هەموو باڵندەیەک هەنجیرخۆر بوایە، هەنجیر بە دارەوە نەدەما. تۆ تەماشا، لە سەردەمانێکدا (نالی) ئەوەندە عاشقانە شیعری وتووە، ئەگەرچی لەو سات و سەردەمەدا دەشێ (ڕادیۆ)ش نەبووبێ، کەچی شاعیرێکی وەک (نالی)، یان وەک (مەحوی)، یانیش وەک (قانع)، پاشانیش (گۆران)، بەو هەموو ناز و مەکری شیعرەوە، بەو هەموو جوانی و هزرەوە، هەبوون و کەمیش دەخوێنرانەوە، ئەمێستاکەش سەدان خوێندنکاری زانکۆکان، نە من و نە تۆ و نە قانع و نە گۆرانیش ناناسن، کەچی لای من و تۆ و سەدانی دی هێشتا سەرسامی تاکە دێرێکی (گوران)ی شاعیرین کە دەڵێ: (هەی گوێ زەلیلی چاوم و بەر تۆ پەنابەم، دەنگێ لە یاری دوورەوە چی بکەم لە زیل و بەم).\nپرسیار: بۆچی دەبێت شیعر هەڵگری هیچ ڕەهەندێکی دیاریکراو نەبێت، تا لەو ڕێگەیەوە بەرەوڕووی بڕۆین و بە نێو قووڵایی و شوێنە لاتەریکەکانی شۆڕ ببینەوە و پتر لە وەهمەکانی نزیک بکەوینەوە؟\nدڵشادی عومەر کاکی: شیعر ئەو هونەرە سرک و لاسارەیە، کە وەک عەتر دوای دەکەوین و نایبینین، بۆنی باوەشمان دەداتێ و هەموو دەرگەکان بە ڕووماندا دادەخات، سەرمەستی تەنانەت نیگەرانیی و کۆست و دڵتەنگـی و غەمگینەیەکانیشمان دەکات، ئیدی ئەوە شیعرە بە هەموو لاسارییەکی خۆیەوە، وەک سەراب ڕەدووی خۆیمان دەخات، ئەگەر بە بەرائەتی منداڵێکیشەوە شوێنپێی هەڵگری، لە خەرەندێکەوە هەڵتدەدا، ئاخر دەشێ هەر بۆ تامی فڕین بۆ خەرەندێکیش، خۆ بەردەیتەوە.\nپرسیار: چی لەو واقیعە تاڵە بکەین کە خەیاڵ و فەنتازیا ناتوانن بیگۆڕن؟\nدڵشادی عومەر کاکی: (سوکرات) لە نیوان ئەو واقیعە تاڵە و مردندا، مەرگی هەڵبژارد. مەینۆشێک دەتوانێ بە پێکێ شەرابی ئاڵ، واقیع ژێرە و ژوور بکات. پاڵەوانەکەی (گابریل گارسیا مارکیز) بە نوسینەوەی نامەی عاشــقانە بازی بەسەر (تاعون)دا دا و نەمرد، بە خۆشەویستی لە سەردەمی کۆلێراوە پەڕییەوە. تۆ لە پشت پەیڤەکانەوە سیگار دەکێشی و من بەم شەوە چرکەی پەنجەکانم نرکەی وەڵامەکانی تۆ دەنووسێتەوە، ئەمانە هەموو فەنتازیان، فەنتازیاش بە پێچەوانەی تەوژمی ئاوەوە سەوڵی خۆی لێ دەدا.\nپرسیار: بۆچی شیعری زۆربەی شاعیرانی کورد تەواو واقیعییە، کە لە واقیعیش دابڕا، کۆی پێکهاتەکەی دەبێتە فەنتازیی. واتا: هۆکار چییە کە نووسەرانی کورد ناتوانن دەقێکی فەنتازیی قووڵ بەرهەم بهێنن؟\nدڵشادی عومەر کاکی: ئێمە بە قەد خۆمان، بە قەد کولتوور و زمانی خۆمان، هێندەی ڕۆشنبیریی گەلەکەمان، لە نێو واقیع و لە ڕەهەندەکانی فەنتازیاوە دوورونزیک بە قەد ئەو ڕووبارانە مەلە دەکەین. بە قەد وەڵام پرسیار دەکەین، بیریشت نەچێ با جارێکی دی نەکەوینەوە نێو واقیعـە تاڵەکە؛ کوا ئێمە پەردەکانی شەرم و شکۆمان لاداوە؟ کوا و کەی دەتوانین لە جەستەی لە گەچگیراوی خۆمان دەرچین، کچەکانمان نا، کوا کوڕەکانمان دەوێرن باسی (سیکس) بکەن؟ ئەدی هەر دەبێ بە شەرمەوە وەک (وەلی دێوانە) شیعر بنووسین... ئەوەتا (قوبادی جەلیزادە) دەیەوێ شیعرێ بنوسێ، کە هەم ڕەنگ و هەم تام و هەم بۆنی هەبێ، نەک خواجەکانی تاریکی، بەڵکوو مرۆی نێو واقیعەکە سەرزەنشتی دەکەن، ئەوە فەنتازیایە. من دەبینم گەلەکەمان کۆمەڵەخوێندەوار و تەنانەت (نوخبە)یش، کەم و زۆر شەرم دەکەن، کەچی (نالی) بەر لە مێژوویەکی دێرین، بە دێرە شیعرێک کەیل و سەرمەست و موچڕک، باس لە ماچ دەکات.\nپرسیار: ئایا کورد شاعیر و ڕۆماننووس و چیرۆکنووسی وەهای هەن، کە توانیبیان بەرپرسیارانە مامەڵە لەگەڵ فەنتازیادا بکەن؟\nدڵشادی عومەر کاکی: من نامەوێ ناوی شاعیر و چیرۆکنووسی کورد ڕیزکەم، بەڵام جۆرێک لە بێ دادیی هەیە، بۆ باسکردن و ناساندنی نوسەرانی کورد، بە گشتی ئەوانەی لە بەرهەمەکانیاندا فەنتازیایان کردووە، هۆی یەکەمی ئەمە دەبەمەوە بۆ هەژاریی (ڕەخنە). هەر رەخنە دەتوانێ بڕیار بدات، ئەی ئەوە نییە وتووێژی من و تۆ جۆرێکە لە رەخنە.\nپرسیار: خوێنەرێکی ئاسایی چۆن دەتوانێت دەقی فەنتازی و دەقی واقیعیی ڕووت لە یەکتری جیا بکاتەوە؟ ئەی نووسەران؟\nدڵشادی عومەر کاکی: هەموو خوێنەرێک بە قەد خۆی، بە قەد هەستەکانی خۆی، دوور و نزیک دەکەوێتەوە لە تێگەیشتن. نووسەری چاک و بەهرەمەند دەتوانێ شتێک بخاتە بەردەم خوێنەر، کە سەراسیمای بکات، هەندێ لە نووسەرانیش بە قەد خوێنەرێکی ئاسایی ڕۆشنبیر نین. شاعیرمان هەیە زۆر ناوی ڕۆشتووە، زۆر قەبارەی گەورە کراوە لە بەردەم خوێنەراندا، کەچی بە قەد خوێنەرێکی سادە ڕۆشنبیر نییە و وەک گۆزەگەرێک چۆن گۆزەیە‌کی جوان نەخش دەکات، وەها شیعر دەنوسێ، بە قەد میرزایەک، یان تەنانەت موختارێکیش ڕۆشنبیر نییە.\nپرسیار: فەنتازیا لە واقیعەوە سەرچاوە دەگرێت، بەڵام کاتێک سەرنج لە نووسینە ئەدەبییە کوردییەکان دەدەین، دەبینین تەنیا واقیع، یان خەیاڵ ئامادەییی هەیە. بۆچی نووسەرانی کورد ناتوانن بە وردی مامەڵە لەگەڵ هەر ڕەهەندێکی دەقدا بکەن؟\nدڵشادی عومەر کاکی: من تەنیا ئەوەندە دەڵێم، دوور لە پیاهەڵدان و سازشکردن، کە من و تۆ تەنیا لە ڕێگای (ئەنتەرنێتەوە) یەکدی دەناسین، پێشتریش بە بێ ناسینی تۆ بەندە سەرسامیی خۆی دەربڕیوە بۆ کارە فەنتازیەکانت لە بەرهەمە شیعریەکانت و هیوادارم تۆ و چەندانی تری وەک تۆ، بتوانن وەها مامەڵە بکەن. ئێمە نەوەیەک بووین کاتێ شیعرمان دەنووسی، نەوەی بەر لە خۆمان هیچ نازێکیان نەدەکێشاین، من بۆ خۆم بێ وەفا نیم، مامۆستای گەورەی چیرۆکنووس (حسەین عارف) لە نووسێنێکیدا نازی شیعرێکی منی کێشاوە، ئەم قسانەم بۆیە کردن، تا بڵێم ئێوە دەتوانن مامەڵە لەگەڵ ڕەهەندێکی دەقدا بکەن، کەسانی دیکەش بەڕێوەن.\nپرسیار: بۆچی زۆربەی نووسەرانی کورد پێیان وایە کاتێ کە تەنیا و گۆشەگیر دەبن، خەیاڵیان فراوانتر دەبێت، تەنانەت زۆرێکیان ئەگەر لە نێو تەنیایی و بێدەنگییەکی گەورەدا نەبێت، توانا و حەوسەڵەی خوێندنەوەشیان نییە؟\nدڵشادی عومەر کاکی: تەنیا نوسەرانی کورد نا، بەڵکوو ئەو خەڵوەتەی تۆ باسی دەکەی، غەمی هەموو نووسەرانی دنیایە. دنیا، چ بۆ نووسین و چ بۆ خوێندنەوە، خەراباتێکی گەورەیە. مرۆ بێدەنگیی دەوێ، تۆ دەڵێی گۆشەگیری، واتە گۆشەی بێدەنگی، کە ئیتر دیوارەکان بەردەممان دەگرن، لەوێ دەنگ دروست دەبێ، لەوێ کە ئیدی لە گۆشەکاندا ئەوق دەبین و دێینە دەنگ.


لەبارەی هەنجیر ئەمانە بزانە\nKurdiu4 20/08/2016 - 07:45 بڵاوکراوەتەوە لە هەواڵ/تەندروستی\n1. بۆ چارەسەركردنی قەبزی بە تایبەتی بۆ ئافرەتانی دووگیان دەبێت چوار هەنجیری ووشك لە ناو ئاو نەرم بكرێتەوە لە یەك كوپی ئاو تا كاتی ئێواران ئینجا بەیانیان دەخورێت لەگەڵ خواردنەوەی ئاوی گیراوەكە پێش نان خواردنی بەیانیان.\n2. كوڵاوی گەڵای داری هەنجیر باشە بۆ ڕێكخستنی ڕێژەی سووڕی مانگانەی ئافرەتان و باشە بۆ چارەسەركردنی كۆكە.\n3. باشە بۆ غەرغەرەی ناو دەم دژ بە هەوكردنی میكرۆبی ددان و پووك.\n4. كوڵاوی هەنجیری ووشك لەگەڵ شیر بۆ چارەسەركردنی بڕینی گەنییو.\n5. گیراوەی هەنجیری ووشك باشە بۆ زیادكردنی ڕێژەی میز.\n6. بۆ زیادكردنی ڕێژەی شیر لە دایكی شیردەر.\n7. بۆ چارەسەركردنی خاوبوونی ریخۆڵە (7) هەنجیری ووشك وورد دەكرێت بۆ چەند بەشێك و تێكەڵاو دەكرێت لەگەڵ زەیتی زەیتون لەگەڵ چەند پارچەیەكی لیمۆ و جێ هێشتنی تێكەڵاوەكە بۆ ماوەی یەك شەو ئینجا پێشی نان خواردن دەخورێت.\n8. هەنجیر باشە بۆ بەهێزكردنی منداڵ و هەرزەكار و وەرزشكار و مرۆڤی لاواز.\n9. گیراوەی سپی (شیری هەنجیر) ی دەركراو لە داری هەنجیر باشە بۆ :\n1. شیری هەنجیر لەگەڵ گیراوەی گەڵای داری هەنجیر وەكو مەڵهەم بەكاردێت بۆ كەمكردنی ئازاری مایەسیری پێش نووستن و لەكاتی بەیانیان.\n2. وەكو مەڵهەم بۆ چارەسەركردنی زیبكەی دەموچاو (حب الشباب) و نەخۆشییەكانی گەڕی و سەدەف ڕۆژی (4) جار.\n3. بۆ كێشەكانی هەرسكردن و ناتەواوی سووری مانگانە دەبێت یەك كەوچكی چێشت خۆر لە شیری هەنجیر (گیراوەی سپیی ئاوی دارەكە) لەگەڵ دوو كەوچكی هەنگوین تێكەڵاو دەكرێن لە ناو یەك كوپی شیر ڕۆژی (4) كەوچك پێشی كاتی سووری مانگانە بە (3) ڕۆژ دەخورێت.


یه‌كه‌م/ ئەم بڕیارانە لە کاتژمێر 12ی شەوی 29 لە سەر 30ی 2020.6 تاوەکو کاتژمێر 12ی شەوی 2020.7.4 دەکەونە بواری جێبەجێکردنەوە.\n- سەمۆنخانە و نانەواخانەکان.\n- گومرگی سەرەکی فرۆشتنی سەوزە و میوە.\n- تەنکەری گواستنەوەی گازی مولیدەکان.\n- کۆمپانیای پەیوەندییەکان.\n- کۆمپانیاکانی خۆراک بۆ چاودێری و بەدواداچوونی کۆگاکانی خۆراک.


کورد و عێراق – تۆڕی میدیایی خەڵک\nدەستەڵاتی چوارەم و درز بردنی پایەکانی\n2020/09/20 - 3:28 PM\nلەزۆرینەی وڵاتە دیموكراتییەكاندا؛ دەستەڵاتە دەستورییەکان بەسەر یاسادانان (legislature)، راپەڕاندن (executive) و دادوەریی (judiciary)دا بەشکراون. دەستەڵاتی گریمانەیی میدیا وەك بەشێكی گرنگی كۆمەڵگە رۆڵێكی ناڕاستەوخۆ، بەڵام سەرەكیی لە کاریگەریی دانان لەسەر سیستمی سیاسيی هەیە.\n5. پەروەردە: باشترین سەرمایە لەمڕۆدا؛ پەروەردەیە. بەتایبەت كە زانین (knowledge) بووەتە دراوێكی نوێ و میدیا دەتوانێت یارمەتی گەشەپێدانی هزریی هاووڵاتیان بدات و دواتر ئەوانیش رۆڵێكی ئەرێنیی لەكۆمەڵگەدا بگێڕن.\n7. خۆشباری: گەنجان زیاتر گوێ لەمیوزیك دەگرن وەك لەهەواڵەكان، ھەربۆیە پێویستە بڕگەو بابەتەکانی خۆشباری (entertainment) لە لیستی سەرەكیی گرنگییپێدانی میدیاكاندا بێت، چونكە وەك يارى تۆپێن هاووڵاتیان لەدەوری یەكتری كۆدەكاتەوە. گۆرانییوتن و سەیركردنی فلم؛ ھەستی پێكەوەبوون بەهاووڵاتیان دەبەخشێت و وایان لێدەکات كاراتر بەشداریی بكەن.\n2020/09/20 - 3:25 PM\nیەکێک لەبڕیارە باشەکانی وەزارەتی دارایی و ئابوری حکومەتی هەرێم فرۆشتنی دۆلارە لەبازاڕی کراوەدا بەشێوەی ئاشکرا، ئەم بڕیارە هەرچەندە دەبووایە زووتر دەربکرایە بەڵام ئێستاش درەنگ نەبووە.\nبازاڕی کراوە یەكێکە لەئامڕازەکانی دارایی و نەختینەیی بانکی ناوەندی لەزۆرێک وڵاتاندا کاری پێ دەکرێت و حکومەت لەم ڕێگەیەوە دەتوانێت ئامانجە دارایی و نەختینەییەکانی بەدی بهێنێت بەمەرجێک شەفافیەتی تێدا بێت و خستنەڕووی دراوەکان و چۆنیەتی فرۆشتن و ژمارە و ناوونیشانی هەموو ئەو بانک و کۆمپانیاو دەستانەی کە لەبازاڕەکەدا مامەڵە دەکەن بەیاسایی تۆمارکرا بن و مۆڵەتی فەرمیان هەبێت.\nبڕیاری فرۆشتنی دۆلاری وەزارەتی دارایی پێویستە دۆلاری نەوتیش بگرێتەوە چونکە لەلایەک بڕەکەی گەورەترە و لەلایەکی ترەوە هەنگاوێکە بۆ شەفاف بوونی ئەم بوارە و پێمان وایە سەرکەوتنێکە بەسەر تۆڕی گەندەڵکاران و قۆرخکاراندا کەچەندین ساڵە لەم بوارەدا قازانجی باشیان کردوە و زەرەریان لە دارایی گشتی داوە کە بەدەیان ملیار دینار دەخەمڵێنرێت.\nگریمان وەزارەتی دارایی مانگانە بری (300- 350)ملیۆن دۆلار بفرۆشێت ئەوا بەنرخی ڕۆژی دۆلار بەشێوازی ئاشکرا و کێبڕکێ ی لایەنەکان نزیکەی (10)ملیار دینار مانگانە بۆ داهاتی گشتی دەگەڕێتەوە.\nئەم بڕیارە لەپێناو نەهێشتنی قۆرخکاری و دەست بەسەردانەگرتن و ڕەخساندنی کێبڕکێ ی کۆمپانیاو بانکەبازرگانییەکان و سەرئەنجام زیادکردنی داهاتی گشتی گرنگە و جێگای ئومێدە لەکاتێکدا دارایی هەرێم بەدەست نەبوونی داهاتەوە دەناڵێنێت و لەئێستادا تەنانەت پارەی بەردەست نی یە بۆ مووچەی مانگی چواری مووچەخۆران و بەپێ ی ڕاگەیەندراوێک تەنها (100)ملیار دینار بەردەستە لەکاتێکدا کۆی مووچەی مانگانەی مووچەخۆران بە لێبڕینی (21%)وە نزیکەی (700) ملیار دینارە.\nیەکێکی تر لە باشیەکانی ئەم شێوازی فرۆشتنە جێگیربوون وسەقامگیربوونی نرخی دۆلارە لەبازارەکاندا و ئەمەش کاریگەری هەیە لەسەر مامەڵەی بازرگانی ڕۆژانە.\nهەروەها خستنەڕووی دۆلار جێگیر دەبێت و نرخی ئاڵوگۆر جێگیر دەبێت و تاڕادەیەک کاریگەری هەیە لەسەرهەڵاوسانی بازاڕ. گرنگە گۆڕینەوەی دۆلارەکانی حکومەت بەشێوەی ئەلیکترۆنی ئەنجام بدرێت بۆئەوەی لەمەترسی دیارنەمان بپارێزرێت جێگای وەبیرهێنانەوەیە لەماوەی پێشوودا بڕی (2) ملیار دینار بەنایاسایی مامەڵەی گۆڕینەوەی پێ کرا.\nبەو هیوایەیی ئەم پرۆسەیە ئاستەنگ و بەربەستی بۆ دروست نەکرێت و پاشان وەزارەتی دارایی مانگانە ڕاپۆرتی تایبەت بڵاوبکاتەوە تا خەڵک و لایەنەکان ئاگادار بن.


لە دوای سەدرەوە عەللاویش بایكۆتی هەڵبژاردنی كرد – تۆڕی میدیایی خەڵک\nلە دوای ڕەوتی سەدر و حزبی شیوعی عیراقی، مینبەری عیراقی كە لەلایەن ئەیاد عەللاوییەوە سەركردایەتی دەكرێت، بایكۆتكردنی خۆی بۆ هەڵبژاردنی پەرلەمانی داهاتوو ڕادەگەیەنێت.\nوائیل عەبدوللـەتیف، جێگری سەرۆكی مینبەری عیراقی، لە كۆنفرانسێكی ڕۆژنامەوانیدا ڕایگەیاند”هەڵوێستی ڕاستگۆ و ڕاشكاوانەی خۆمان بۆ پاشەكشەكردن و بایكۆتكردنی هەڵبژاردن ڕادەگەیەنین”.\nبە وتەی عەبدوللـەتیف”هۆكاریی بایكۆتكردنی هەڵبژاردن لەلایەن مينبەری عیراقییەوە، بۆ كەمبوونەوەی ڕێژەی بەشداریی دەگەڕێتەوە و پرۆسەی پەرلەمانی ناكامڵ دەبێت و ئەركێكی قورسی دەكەوێتە ئەستۆ و حكومەتێكی لاوازیش دروست دەبێت كە خاڵی نابێت لە گەندەڵی و ساختە”.\nجێگری سەرۆكی مینبەری عیراقی، داوای لە فراكسیۆن و حزبە سیاسییەكان كرد، بە بەرەی نیشتمانییەوە كە ئەوان لە چوارچێوەیدا كاردەكەن، هەمان هەڵوێست بۆ بایكۆتكردنی هەڵبژاردن بنوێنن.\nخەڵك- ڕاوێكاری سەرۆك وەزیرانی عیراق بۆ كاروباری دارایی، وردەكاریی ڕێكەوتنی هەماهەنگی واژۆكراوی نێوان عیراق و چین ئاشكرا دەكات و ئاماژە بە…